- 1 ОС зага а МЕ ДиГ аа ии 1 
г, роли 


Сорупал! 
о Кспага Впаптед, 1983 
ТНЕ ЗЕСКЕТ ТКЕАЗИКЕ ОЕ ПВЕТ 
о 1994 ру Вамат Воокз 
О ИК "ПЛЕЯДА", 1997 
(О Димитър Стоянов - ДИМО, 
оформление на поредицата, 
художник на корицата, 1997 


РИЧАРД БРАЙТФИЙЛД 


„ художник на илюстрациите Пол ГРЕЙНДЖЪР 


Издателска къща ПЛЕЯДА Ф 
София 
1997 


ДЕЦАТА НЕПРЕКЪСНАТО ЧЕТАТ ИСТОРИИТЕ ОТ 
ПОРЕДИЦАТА „ИЗБЕРИ СВОЕТО ПРИКЛЮЧЕНИЕ 
Харесвам книгите на поредицата „Избери своето 
приключение", защото са пълни с изненади. Нямам 
търпение да прочета повече такива книги. 

Кари Романос. 12 години. 

Карат те да мислиш здравата, преди да вземеш решение. 
Хасан Стивънсън, 11 години. 

Прочетох пет различни истории за една нощ и това е мой 
личен рекорд. Различният край е много забавен! 

Тими Съливан, 9 години. 

Ужасно забавно! Харесва ми идеята да вземам собствени 
решения. 

Антъни Цикарди, 11 години. 


И УЧИТЕЛИТЕ СЪЩО ОБИЧАТ ТЕЗИ ИСТОРИИ: 

Ние четяхме и препрочитахме овехтелите тънки книги от 
поредицата „Избери своето приключение", обичахме ги, 
вземахме ги на заем, купувахме ги за другите или ги 
подарявахме на училищните библиотеки. 

ИЗБЕРИ СВОЕТО ПРИКЛЮЧЕНИЕ И НАПРАВИ 
ЧЕТЕНЕТО ПО-ЗАБАВНО! 


На Ан Ходеман 


Храбри читателю! 
Не чети тази книга като всички други от началото до 
края! Нейните страници крият много различни 
приключения, през които трябва да минеш, докато 
търсиш тайнствената долина Сайлинг-Ла. От време- 
навреме, с навлизането ти все по-дъпбоко в 
историята, ще се наложи да вземаш решения. Твоят 
избор може да те доводе до успех или да ти причини 
нещастие. 
Приключенията и опасностите, през които ще минеш, 
са резултат от твоя избор. Ти отговаряш, защото 
избираш сам! След всеки избор следвай указанията, 
за да продължиш приключенията си във времето и 
пространството. 
Мисли внимателно проди да направиш крачка. Всеки 
твой избор можо да бъде последен или пък да ти 
разкрие пътя към загадъчното съкровище на Тибет. 
Желая ти успех! 


Авторът 


Ти си завършил съвсем наскоро задочни курсове за 
частен детектив. Един ден, когато си в къщи и мислиш 
какъв ли ще бъде първият ти случай, на външната 
врата се чува тихичко почукване.Отваряш вратата и 
виждаш един старец, застанал на улицата. 

- Какво обичате? - питаш го. 

- Мога ли... мога ли да вляза? - произнася той. - 
Искам да ви попитам нещо. 

Помагаш на стареца да се дотътри до стола. Той сяда 
с дълбока въздишка. 

- Казвам се Бертрам Бъкингам - започва той. - Дадоха 
ми вашето име в информационния отдел на задочния 
институт. Предлагам ви работа, и то каква! Ще има 
приключения, каквито дори и в сънищата не се 
случват. Мога само да добавя, че поемам всички 
разходи. 

- Нямам кой знае какъв опит - казваш ти - и... 

- Чудесно! - прекъсва те господин Бъкингам. - Трябва 
ми човек с млад, свеж ум. 

- Предложението ви е твърде привлекателно. 
Разкажете ми накратко за случая - казваш ти и 
придърпваш един стол до господин Бъкингам. 


Мини на стр. 2. 

- Историята започва преди много години, по-точно 
през 1942 година, в разгара на Втората световна 
война - захваща той. - Тогава служех в Британската 
армия, разположена в Северна Индия. Възложиха ми 
да охранявам двама германци. Те не бяха нацисти. но 
ние ги държахме в плен до края на войната. Една нощ 
те избягаха и тръгнаха на Север, към Хималаите. Те 
бяха мои пленници и аз ги преследвах през Непал чак 
до Тибет. Загубих следите им в силна снежна буря и 
стигнах в долината. наречена Сайлинг-Ла. Сред 
покритите със сняг планини се простираше почти 
тропически оазис. Навсякъде растяха дървета и 
цветя. В средата на долината се издигаше като 
прекрасна скъпоценност един манастир. Там аз видях 
изумителна картина, която често ме спохожда 
оттогава. 


Попадаш на стр. 10. 

Оставаш в таксито. Скоро то спира срещу жилищната 
сграда на Силвия Морисън и ти слизаш. Първо се 
оглеждаш назад да видиш дали колата, която те 
следи, е още тук. Сега от нея няма и следа. Може би 
само така ти се е сторило и никой изобщо не те 
следи? 

Влизаш в зданието на Силвия и натискаш звънеца на 
стената. Вратата се открехва едва, колкото да видиш 
една жена зад нея. Тя е висока и привлекателна, с 
къса тъмна коса и сини очи. Предполагаш, че е на 
около трийсет години. 

- Какво искате? - пита тя нервно. 

- Аз съм човекът, когото извикахте преди петнайсет 
минути - обясняваш й. 

- Сега не мога да говоря с вас - казва тя. 

- Моля ви, много е важно да... - започваш ти. 

- Добре, тогава влезте бързо - казва тя и отваря 
вратата. 


Прехвърли се на стр. 72. 

Отначало намираш номера на Силвия Морисън в 
телефонния указател, после й се обаждаш. 
Представяш се и я питаш какво знае за левитацията. 
- Това е голяма тема - отвръща тя. - в папките ми има 
стотици доклади по този въпрос. 

- Може ли да хвърля един поглед върху тези папки? - 
питаш. 

- Ще се радвам да ви ги покажа някой ден - казва тя. - 
Но точно сега стягам куфарите си за пътешествие и... 
- В такъв случай, ще дойда веднага - казваш ти и 
слагаш слушалката. 

Обличаш сакото си и излизаш тичешком от къщи. На 
ъгъла хващаш такси и даваш на шофьора адреса на 
Силвия Морисън. 

Някъде по средата на пътя забелязваш кола, която 
следи таксито. Изчакваш малко и поглеждаш отново, 
за да бъдеш сигурен. Защо ли му е на някой да то 
следи? 

- Хей, шофъор! - казваш ти. - Завий рязко надясно на 
следващия ъгъл. 

Шофъорът завива. След няколко секунди другата 
кола се появява зад ъгъла и продължава след вас. 
Трябва ли да продължиш към Силвия Морисън? Или 
пък да направите още един рязък завой и да накараш 
шофьора да спре, за да скочиш от таксито? 


Ако решиш да продължиш пътя си с 
таксито,премини на стр. 4. 

Ако предпочиташ да скочиш от него, прехвърли се 
на стр. 20. 

Вмъкваш се в кухината, разположена в задната част 
на идола. Вътре е изненадващо просторно, толкова, 
че да седиш с кръстосани крака като самия Буда. 
Опипваш цялата вътрешност с ръка и включваш 
някакъв лост. Зад гърба ти се чува свистене, една 
плоча се плъзва и закрива отвора. Ти си затворен. 
Чудиш се ще можеш ли някога да излезеш от тук, 
когато усещаш поклащане. После статуята се 
залюлява заплашително. 

- Внимавай там! - крещи Джо. - Това нещо е много 
ценно. Не искам никакви произшествия. 

Ти се размърдваш. 

Когато очите ти свикват с тъмнината във 
вътрешността на идола, виждаш пред теб, точно над 
главата ти, две мънички светли точици. Надигаш се 
така, че да сложиш око на една от тях. Изведнъж 
разбираш, че главата ти е в главата на статуята, а 
светлите точици са дупчици в нейните очи. Спомняш 
си, че дупчицата може да действа като леща във 
фотоапарат и сигурно можеш да видиш всичко, което 
става пред теб. Сега ти си вън от зданието и се 
насочваш към отворения заден капак на голям 
фургон. Усещаш ново разтърсване, когато идолът се 
плъзва вътре, после вратите на фургона се затварят. 
Камионът тръгва и продължава пътя си около час. 
Когато най-подир спира, чуваш, че вратите се отварят 
ОТНОВО. 


Мини на стр. 22. 

Мръзнеш на корниза, подпрян на стената на 
разкошната къща. На прозореца се появява лицето на 
дванайсет-тринайсет годишно момче. 

- Казвам се Джими, Джими Кросли - прошепва то. - 
Прескочи в стаята ми. Аз мога да ти помогна. 

Качваш се на перваза и от там скачаш в стаята. 

- Можеш ли да ме изведеш от тук? - питаш с тих глас. 
- Мисля, че мога - отговаря Джими. Помагал съм и на 
други хора. Както и да е, искам само да ти кажа, че по 
пътя, по който си тръгнал, няма да стигнеш далеч. 
Баща ми има пазачи, въоръжени с автомати, и кучета 
от породата доберман, затова ще изчакаме до 
сутринта. Тогава ще кажа, че си ми приятел и ще те 
изведа през външната врата. 

Джими ти подава одеало и ти прекарваш остатъка от 
нощта в дрямка под леглото му. Правиш го за всеки 
случай - ами ако посред нощ влезе някой? 

Рано на другата сутрин двамата излизате от стаята 
муи се насочвате към широкото централно 
стълбище, което води до външната врата на 
красивата къща. Вече сте стигнали до средата на 
стълбите. когато виждаш да се приближава господин 
Кросли. 

Кросли, унесен в мислите си, минава покрай двама 
ви. Той дори не казва „добро утро“ на Джими. Ала 
точно когато стигаш края на стълбата, той подхвърля: 
- Само за момент. Бих искал да си кажа две думи с 
теб. 


Мини на стр. 18. 

Излизаш е коридора и завиваш надясно към вратата 
в дъното. Едва направил няколко крачки, дочуваш 
гласове, които идват зад гърба ти от другото крило на 
коридора. Веднага се опитваш да отвориш няколко 
врати, ала те са заключени! Какво да правиш? Да 
опиташ още една, мислиш си, преди да изтичаш към 
врата в дъното. Виж ти, тази се отвори! 

Вмъкваш се в стаята и тихичко затваряш вратата. И 
тъкмо навреме! Чуваш как няколко души претърсват 
стаята, в която си бил завързан. 

- Нали каза. че си завързал оня млад всезнайко тук - 
обажда се един от тях. 

- Така беше, Джо - отвръща друг глас. - Мисля, че 
точно тази е стаята. 

- Мислиш! Мислиш! - провиква се Джо. - Добре, да 
видим какво ще правим по-нататък. А сега да 
откараме тази статуя до дома на Кросли. 

После чуваш, че хората идват към стаята, в която се 
укриваш. 


Прехвърли се на стр. 19. 

- Какво видяхте? - питаш господин Бъкингам. 

- Монасите могат да левитират. Разбирате ли, надигат 
се над земята и остават във въздуха - отговаря той. - 
Това видях. Те дори се опитаха да ме научат да 
левитирам, но аз още не бях открил германците и 
продължих да ги преследвам. 

- Но какво общо има това с нашето време? - питаш ти. 
- Разказвал съм тази история много пъти, особено в 
моя клуб. Хюбърт Кросли, член на клуба и милионер, 
често ме разпитваше с най-големи подробности. 
Бъкимгам се колебае, изглежда се чувства неудобно. 
- Преди месец, в момент на слабост, заложих цялото 
си състояние на бас. Ако догодина по това време не 
мога да докажа научно, че левитацията е възможна. 
цялото ми имущество става негова собственост. 
Всичко това е подписано. 

Нещо вече ти подсказва, че твоето първо дело няма 
да бъде лесно. 

- Къде трябва да отида? - питаш го. 


Прехвърли се на стр. 76. 

Предпочитам да замина за Индия - казваш ти. - Но 
трябва да се върна в къщи и набързо да си събера 
багажа. 

- Не се грижи за това - успокоява те господин Кросли. 
- Сигурен съм, че можем да те снабдим с всичко, 
което ти трябва за пътуването. 

Изведнъж навън започва суматоха. Господин Кросли 
отива бързо до прозореца. Докато вниманието му е 
привлечено от нещо, което става на входа в 
имението, ти хвърляш бърз поглед към картата. 
Забелязваш голям кръг, очертан с молив в горната 
част на Тибет. Близо до него е написано: „Сайлинг-Ла 
е тук някъде“. 

Сетне, преди Кросли да се обърне, ти заставаш на 
прозореца до него. Долу, на входната алея, виждаш 
големи каси, изнесени от разкошната къща. Товарят 
ги на няколко военни камиона. 

- А. това са извънредните доставки за пътуването - 
казва господин Кросли, като се отдръпва от 
прозореца и натиска едно копче на бюрото си. 


Мини на стр. 21. 

Събуждаш се с вързани ръце и крака в тъмна стая. 
Главата продължава да те боли от удара, който те 
събори. Няколко минути просто лежиш на пода, за да 
събереш мислите си. Какво казва задочното ти 
образование за случаите, когато с вързани ръце 
трябва да се освободиш? Спомняш си: използвай 
бавно, постоянно издърпване на ръката. За щастие 
въжетата са достатъчно хлабави, за да можеш 
постепенно да измъкнеш ръката си. 

Най-подир дясната ти ръка е свободна. 
Освобождаваш лявата, после развързваш краката си. 
Изправяш се с олюляване, като потриваш голяма 
цицина отзад на глава си. 

В това време очите ти се приспособяват към мрака. 
Далече в другия край на стаята виждаш тънка светла 
линия в края на голяма врата. Тръгваш към нея. като 
се спъваш няколко пъти в големи щайги. Поглеждаш 
към бравата, мислиш как ли ще я отключиш ,ала 
веднага се успокояваш - вратата е открехната. 
Колкото и внимателно да отваряш вратата, тя издава 
скърцащ звук. Надничаш в широкия, ярко осветен 
коридор. Никой не се вижда и ти се промъкваш 
тихичко в коридора. След няколко крачки коридорът 
завива наляво. Далече в другия край, вдясно от теб. 
забелязваш затворена врата, която прилича на изход. 
От двете страни на коридора са наредени много 
затворени врати. 


Ако решиш да тръгнеш надясно, премини на стр. 9. 
Ако избереш пътя наляво с цел да видиш какво има 
зад ъгъла, прехвърли се на стр. 101. 

Вземаш телефонния указател и намираш номера на 
Силвия Морисън. Набираш го и чуваш глас. Гласът е 
заглушен и много по-груб. отколкото си очаквал. 

- Ало, Силвия Морисън ли е? - питаш. - Аз изследвам 
явлението левитация. 

- Левитация? - повтаря тя. - Няма какво да се 
изследва. Всъщност то е много просто. Ако можете да 
дойдете, ще ми бъде приятно да ви го покажа. 
Обличаш се и тръгваш към дома на Силвия, тя не 
прилича много на голямата снимка във вестника, но 
ти знаеш, че много хора използват стари фотографии 
за публична изява. 

Силвия ти предлага кафе и сяда с кръстосани 

крака пред теб. 

- Левитацията изисква само концентрация - обяснява 
тя. после затваря очи. 

Отпиваш глътка кафе с поглед, отправен към нея. 
Почти веднага главата ти започва да се върти. Докато 
се гърчиш на пода, разбираш, че сигурно е имало 
нещо упоително в кафето. 


Прехвърли се на стр. 87. 

Оглеждаш се. В мъжделивата светлина единственото 
нещо. което виждаш в другия край на стаята. е голяма 
азиатска скулптора, висока около метър и петдесет и 
почти толкова широка в основата. Това е идол, статуя 
на Буда. Бързаш нататък и се шмугваш зад нея точно 
когато вратата се отваря и хвърля сноп ярка светлина 
в стаята. 

- Статуята е там до стената. - Разпознаваш гласа на 
Джо. - Хайде да я вземем с носилка. Изглежда доста 
тежка. 

Когато лягаш на пода до идола, забелязваш голям 
отвор на гърба му. Изглежда ще можеш да се 
вмъкнеш вътре. Струва ти се разумно да опиташ. 
Забелязваш също, че широката врата на стаята се 
отваря навътре. Ако можеш да се скриеш зад нея 
преди да се върнат другите хора. ще имаш сериозен 
шанс да избягаш от това място. 


Ако решиш да направиш опит да се вмъкнеш в 
прехвърли се на стр. 7. 

Ако предпочиташ да се скриеш зад вратата, на 
стр. 78. 

Абатът повежда четирима ви през главния храм 
на Сайлинг-ла, после надолу по тясна каменна 
стълба. Стъпалата сякаш се спускат безкрайно и се 
вият дълбоко под земята. 
Най-сетне слизате в огромна пещера. Абатът запалва 
факла ия вдига високо над главата си. Изведнъж 
хиляди блестящи златни предмети - статуетки, 
съдове, тронове и гривни, обсипани със 
скъпоценности - блясват на светлината. 
- Това, което виждате тук, е само малка част от 
съкровището на Чингиз Хан - казва тихо абатът. - Тази 
пещера продължава няколко мили навътре. 
Ти, Джим, фон Камп и Курт оставате в манастира за 
няколко седмици. Имате много време, ала в края на 
краищата всички се съгласявате, че е време за 
връщане вкъщи. 
- Боя се че това е невъзможно - казва ти абатът. - 
Макар че сме защитени, по-добре външният свят да 
забрави Сайлинг-Ла. 
- Няма да се опитваме да вземем съкровището - 
казва Джими. 
- Бъкингам никога не е виждал съкровището 
подхваща абатът, - ала той създаде сериозна 
опасност за мнозина само с приказките си за 
манастира. Няма да допуснем някой да си отиде 
Добре, че наистина ти харесва Сайлинг-Ла. Ти ще 
останеш там много дълго време. 

КРАЙ 

- Няма ли да дойдеш горе? - вика ти господин Кросли 
и добавя: 
- Джими, почакай долу, 
Джими подхвърля нещо като „не зная защо е всичко 
това" и свива рамене, щом започваш да се качваш по 
стълбата. Когато стигаш горе, господин Кросли ти 
дава знак да го последваш по коридора към малък 
кабинет 
- Седни за малко - казва той. После отива до стената 
и пуска надолу голяма карта. 
- Знаеш ли нещо за тази част на света? - пита Кросли, 
като сочи с ръка Индия и Хималаите. - Ще взема 
Джими на едномесечно проучвателно пътуване по 
тези места, Струва ми се, че е желателно да взема и 
един от неговите приятели, за да не скучае. Тръгваме 
утре. и ако искаш... 
- Това е нещо като ултиматум! - възкликваш ти. 
- Зная това - казва господин Кросли. - но аз съм 
съгласен да обсъдим подробностите, ако искаш да 
дойдеш. 


Ако решиш да тръгнеш с Джими, мини на стр. 11. 
Ако предпочиташ да откажеш, прехвърли се на стр. 
га 

Тръгваш след човека, който срещна Снайд. Той върви 
бързо по улиците някъде далеч пред теб. Затичваш 
се след него, като се опитваш да останеш в сянка 
колкото е възможно по-дълго. 

Внезапно човекът сякаш пропада вдън земя. 
Промъкваш се тихо до мястото, където е изчезнал. 
Изведнъж чуваш стъпки зад гърба си. Обръщаш се, 
ала не достатъчно бързо. Нещо тежко те удря отзад 
по главата. 


Прехвърли се на стр. 13. 

Плащаш на шофьора за таксито и му казваш да завие 
зад следващия ъгъл, изчакваш за секунда, после 
слизаш колкото може по-бързо. 

Около минута след като си скочил от таксито ти се 
притискаш до стената в сянката на голямо здание. 
Таксито избръмчава надалеч и колата, която те 
следи, продължава след него. Това е тъмно синя 
лимузина, такава трудно можеш да я забравиш. 
Насочваш се към жилищната сграда на Силвия 
Морисън, но когато изминаваш половин пресечка, 
спираш на място. Пред теб, от другата страна на 
сградата на Силвия, е спряла лимузината, която те 
следеше. 

Скриваш се предпазливо в сянката. Когато се 
промъкваш зад паркирания микробус, виждаш двама 
мъже с една жена между тях, които излизат от къщата 
на Силвия и тръгват към лимузината. Когато те 
минават под уличната лампа, ти се вглеждаш в 
жената. Познаваш я веднага по снимките във 
вестниците - това е Силвия Морисън, и тя ев 
опасност! Ръцете й са завързани на гърба, двама 
мъже я бутат напред. 

Мислиш отчаяно какво да правиш. Ако изтичаш и се 
опиташ да спасиш Силвия, можеш да причиниш 
смъртта на пленницата. Най-малкото, което можеш да 
направиш, е да вземеш номера на лимузината. 
Двамата мъже блъсват Силвия в колата и затръшват 
вратата. Лимузината се отдалечава. Изтичваш напред 
и записваш номера: 1 О-74..., но само до тук. Нещо 
те удря отзад по главата и ти губиш съзнание. 


Мини на стр. 13. 

Почти веднага след като Кросли натиска бутона в 
стаята влиза висок човек, който носи зелена чалма. 

- Това е Нарак Сингх, един от моите служители - казва 
Кросли. - Той ще разбере какво ти трябва и ще те 
закара на летището. Ще прекараш нощта в хотела на 
аерогарата. Джими ще се срещне с теб в залата за 
излитащите пътници. Тръгваме утре рано. 

Сингх те закарва в твоя апартамент, където стягаш 
куфара си и вземаш паспорта си. Сингх не те изпуска 
от погледа си. Двама от хората на Кроени, облечени 
цивилно, вървят с него "за пътуването". 

Прекарваш нощта в хотела на летището, на другата 
сутрин си взимаш багажа и притиснат между хората 
на Кросли се насочваш към контролния пункт за 
полета на "Еър Индиа". Летището е оживено, но не 
чак толкова, че да се скриеш в тълпата, ако решиш да 
бягаш. Виждаш как Джими минава контролата. 

Вече си направил няколко крачки към Джими, когато 
голяма група туристи пресичат пътя ти. Познаваш 
един от тях. Това е инспектор Макилрой, добър 
приятел на твоето семейство, един от хората, които 
то окуражиха да станеш частен детектив. Може би 
това е твоят шанс да избягаш от хората на Кросли, 
стига да искаш. 


Ако се решиш да използваш този шанс за бягство 
премини на стр. 106. 

Ако предпочиташ да продължиш играта с Кросли, 
прехвърли се на стр. 34. 

През дупчиците в главата на статуята можеш да 
видиш, че се намираш пред разкошна къща. Група 
хора във военна униформа без никакви отличителни 
знаци стоят зад камиона. За какво е всичко това? 
Заедно с теб идолът е внесен в разкошната къща. 
Хората те носят по стълбите към нещо като зала за 
конференции. Виждаш как един от войниците 
козирува и излиза. Остават двама души, облечени 
цивилно. 

- Значи това е статуята, за която съм чувал толкова 
много, Кросли? - казва по-ниският човек. 

- Точно така, полковник Химър. 

- Вътре ли са златните предмети? - пита Химър. 

- Всичко беше преместено в склада - отговаря 
Кросли. 

- Сигурен ли сте, че те струват милиони? 

- Най-малко милиони - казва Кросли. - Но това са 
трохи в сравнение със съкровището, когато открием 
разположението на Сайлинг-Ла. 

Вратата зад Кросли се отваря и в залата влиза човек 
с униформа. 

- Хората от авиацията са готови за действие - казва 
той, като козирува. 

Тримата излизат от залата. Изпитваш изкушението да 
излезеш от статуята, но ще бъде ли това по- 
безопасно до падането на вечерта? Особено когато 
къщата и цялото имение са заобиколени от войници? 


Ако решиш да излезеш веднага от статуята, 
премини на стр. 91. 

Ако предпочиташ да изчакаш, докато се стъмни, 
прехвърли се на стр. 29. 

- Така ли? - опитваш се да изглеждаш отегчен. - Какъв 
мислиш, че съм? 

- Още не мога да кажа - отвръща Сингх, - но ще 
разбера, преди да е свършило пътуването. 

Веднага след кацането на самолета в Делхи хората 
на Кросли те заобикалят отново. Минавате заедно 
през митницата и преди да се усетиш, ти вече си в 
друга лимузина която си пробива път по оживените 
улици на Делхи. Лимузината спира пред голямо бяло 
здание от мрамор. 

Сингх те въвежда вътре. 

- Ще останеш тук няколко дни - обяснява той. - След 
това ще тръгнем на север в планините. Няма да 
излизаш от къщата. 

С тези думи Сингх те избутва в една стая. Няма 
нужда да опитваш бравата, за да се увериш, че си 
заключен. Зад ъгъла дебне засада. Лягаш и заспиваш 
веднага. 

Когато се събуждаш, вече е тъмно. Веднага усещаш, 
че има още някой в стаята. Нужни са ти няколко 
секунди, за да познаеш Сингх. 

- Трябва да си поговорим много тихо - прошепва той. - 
И умната, не съм сигурен, че мога да ти вярвам. 

- Дали можеш да ми вярваш? - прошепваш в отговор. 
- Да - казва Сингх - Аз не съм такъв, за какъвто се 
представям. Всъщност аз съм агент на Интерпол. 
Кросли е зъл човек и трябва да го спрем. Но сега 
трябва да разбера защо си тук. 

Ако решиш да кажеш на Сингх истината, мини на 
стр. 36. 

Ако предпочиташ да премълчиш истината, 
прехвърли се на стр. 1172. 

- Трябва да тръгнеш утре преди изгрев слънце - казва 
Кандо. - Върви бързо, защото някой може да те 
проследи. Бъди готов, аз ще почукам три пъти. 

Кандо си отива, а ти, Силвия и Джими сядате да 
обядвате. 

- Бих искал да зная за какво е всичко това - въздъхва 
Джими. 

- Опитвам се да извадя всичко от паметта си 

- казваш ти. - Изглежда баща ти и неговите хора са на 
дъното на цялата тази история. 

- Господин Кросли не е истинският ми баща - започва 
Джими. - Майка ми се омъжи за него малко преди да 
умре. Истинският ми баща е починал. когато съм бил 
съвсем малък. 

Прекарвате останалата част от следобеда в разговор, 
а когато слънцето залязва, лягате да поспите. Нощта 
минава неусетно и в ранната утрин на вратата се 
чуват три леки почуквания. 


Прехвърли се на стр. 63. 

- Силвия Морисън! - възкликваш ти. 

Химър избутва Силвия към камиона с дулото на 
пистолета. Очевидно и тя е пленница. Химър 
заповядва да слезете от камиона, ала щом вижда 
Джими, изразът на лицето му се променя. 

- Джими Кросли, какво правиш тук? 

- Правилно, Химър, аз съм тук, а ти си тръгнал да 
гониш нещо, за което е чул баща ми - отговаря 
Джими. 

Химър се ризсмива. 

- Мислиш ли, че на баща ти много му пука какво ще 
стане с неговия доведен син? И къде е фон Камп? Не 
го виждам. 

Човекът, който те плени, изглежда объркан. 

- Нали ти казах да отвлечеш фон Камп? - крясва 
Химър. - И какво ми довлече? Сина на Кросли и... кой 
е тоя? - казва той, като те поглежда. 

- Мой приятел - отвръща Джими. 

Химър се извръща с отвращение. Той отива при 
своите хора, започва де крещи и да размахва 
пистолета си във въздуха. Застанал е с гръб към теб 
и всички го гледат. 

Изведнъж ти хрумна идея. Ключовете на камиона 
сигурно са оставени на таблото! Ако можеш да 
влезеш в кабината на камиона и да го подкараш... 

От друга страна, ако Химир или някой от неговите 
хора те хване, това ще бъдо последното ти действие. 


Ако решиш да подкараш камиона, прехвърли се на 
стр. 02; 

Ако мислиш, че бягството с камиона е много 
опасно, мини на стр. 33. 

- Джими! - провикваш се ти през уличния шум. 

Джими тича към теб. 

- Бързо! - казва той - Двама от хората на баща ми ме 
преследват. Аз току-що ги заблудих. 

Скриваш се в тълпата, като дърпаш Джими след себе 
си. След две пресечки вие хващате такси и давате на 
шофьора адреса на фон Камп. 

Ото фон Камп живее в приземния етаж на къща, 
построена по нов проект. Ти и Джими отивате в 
далечния край на къщата и чукате на вратата. 
Никакъв отговор. Чукаш пак, и отново - никакъв 
отговор! Вече се каните да си вървите, когато вратата 
се отваря и нисък, плешив, тромав човек ви прави път 
да минете по коридора. В ръката си държи пистолет, 
насочен право срещу теб. 


Мини на стр. 31. 


ш.. | вота ВБИА окснисо ДИЙ сксио 


-- 

Оставаш затворен в статуята. За щастие успяваш да 
подремнеш. По-късно се събуждаш и поглеждаш 
навън. За миг ти минава мисълта, че все още е ден, 
ала веднага разбираш, че ярка лунна светлина струи 
през прозорците на разкошния дом на Кросли. 
Търсиш опипом лоста, който затваря капака зад 
гърба ти. Когато го намираш и го преместваш, чува се 
щракане и слаб режеш звук. Капакът се отваря. С 
огромни трудности успяваш да се измъкнеш от 
статуята. Двата ти крака са вдървени и изтръпнали. 
Сядаш за малко на пода и разтриваш прасците си, за 
да възстановиш кръвообращението. 

Когато ставаш отново, първо се насочваш към 
прозореца да погледнеш навън. Ти си на втория етаж 
на къщата. До прозореца има много широк перваз. 
Прекрачваш внимателно и стъпваш върху него. На 
ъгъла на сградата виждаш водосточна тръба, която 
слиза до земята. Всички прозорци между теб и 
тръбата са затъмнени, и ти поемаш пътя си по 
перваза към нея. Изведнъж, когато минаваш край 
един от прозорците, чуваш едно тихичко „пс-с-с-т!" 


Мини на стр. в. 

- Какво искате? - пита той. 

Обясняваш му, че търсите информация за Сайлинг- 
Ла иче ще му платиш добре за нея. 

- Изглеждаш ми честен човек влезте и извинявайте за 
пистолета - казва фон Камп и прибира стеснително 
оръжието. - Днес съм малко притеснен. Толкова много 
хора се интересуват за Сайлинг-Ла. 

- Кой друг те пита за нея? - питаш го. 

- Преди около два часа дойде някакъв човек - 
отговаря фон Камп. - Мисля, че се казва Химър. Той 
искаше да научи точното място. 

- Каза ли му го? - пита Джими. 

- На никого не съм каззал успокоява ви фон Камп и 
започва да се разхожда напред-назад до прозореца. - 
Заклел съм се да не казвам на никого. 

- За какво? - питаш го. 

- За.. - започва фон Камп. Ала преди да завърши 
мисълта си, навън се чува свистене във въздуха. Фон 
Камп надава вик, когато един нож прелита през 
рамката на прозореца, на два пръста от главата му. 
Успяваш да го хванеш в момента, когато припада. 


Ако искаш да скочиш през прозореца и да 
преследваш нападателя, мини на стр. 38. 

Ако се опиташ да върнеш в съзнание фон Камп, 
прехвърли се на стр. 107. 

- Не - отвръща Силвия. - Никога не съм чувала за 
Сайлинг-Ла преди Кросли да ме помоли за помощ. 
На кръстовището виждаш знак, сочещ към Агра. 

- Агра! - провиква се Силвия. - Ето къде е Тадж 
Махал. Там живеят моите приятели. Карай в тази 
посока! 

Скоро виждате как куполите и кулите на Тадж Махал 
се надигат като далечен мираж. Гледката е 
необикновено красива. 


Прехвърли се на стр. 74. 

Решаваш да забравиш за камиона и да изчакаш 
Химър да свърши разговора с неговите хора. Най- 
сетне той заповядва на теб, Силвия и Джими да се 
качите на хеликоптера. Вие се качвате в него, 
следвани от Химър и един от войниците 
Хеликоптерът се издига във въздуха и поема курс на 
север, към планините. Няколко часа по-късно той се 
приземява на централния площад на малко село. 
Ти, Силвия и Джими слизате от хеликоптера в 
момента, когато тълпа селяни тича да заредят 
резервоара с туби гориво. 

Докато селяните си вършат работата, Химър отвежда 
трима ви в малка къща. 

- Засега ви оставям - казва той, - но скоро ще се 
върна. А дотогава - никакви номера, иначе ще ми 
платите скъпо за това. 


Премини на стр. 81. 

Изкушаваш се да помолиш за помощ Макилрой. но 
искаш и да научиш нещо повече за Кросли. В 
поведението му се крие много по-голям интерес към 
Сайлинг-Ла, отколкото в един обикновен бас с 
Бъкингам. Махваш с ръка на инспектор Макилрой и 
продължаваш да вършиш към вратата. 
Започва полет Мо 10 на "Еър Индиа", с който пътуваш 
към загадъчната страна. За щастие ти седиш до 
Джими. Сингх е зад теб, а мнозина от хората на 
Кросли седят от другата страна на пътеката. Полетът 
ще бъде дълъг, вие ще пристигнете в Делхи утре 
сутринта. Ти и Джими си говорите на спортни теми, 
докато Сингх и другите загубват интерес към 
разговора. 
- Чувал ли си някога баща ти да говори за място, 
наречено Сайлинг-Ла? - прошепваш ти. 
- О, да, много често. - отвръща Джими. 
- А споменавал ли е за левитацията? 
- Не, не съм чувал за това и... 
Джими спира по средата на изречението и поглежда 
нагоре. Сингх се навежда над теб със свиреп израз на 
лицето. 
- Сахиб Джими ще седне на друга седалка - започва 
Сингх. - Аз що седна тук. 
Джими изпълнява нареждането с възмущение. Ти и 
Сингх седите известно време мълчаливо. Най-сетне 
ти прекъсваш мълчанието. 
- Господин Кросли има своя собствена армия - 
започваш ти. Сингх не отговаря. - Изглежда той има 
по-голяма нужда от защита с неговите пари и... 
- Тихо! - прекъсва те Сингх. - Аз мисля, че ти не си 
тоя, за който се представяш. 
Мини на стр. 23. 

- Да - казва фон Камп, - към Непал. Там има малка 
писта, създадена от мой приятел. Тя е близо до 
границата. Можем да стигнем до Сайлинг-Ла много 
по-лесно. 

- Значи знаеш къде се намира? - пита Джими. 

фон Камп изважда от джоба на ризата си лист хартия, 
навит на руло. Ти е кафява от годините и окъсана по 
краищата. Познаваш я веднага. 

- Това е картата, която съм запазил през тези дълги 
години, поне горната половина от нея. Преди 
известно време някой друг е получил долната 
половина, но на нея е посочено мястото на Сайлинг- 
Ла. 


Прехвърли се на стр. 67. 

Добре - казваш на Сингх, - ще ти кажа всичко, което 
зная, но то не е много. 

Първо разказваш на Сингх за баса по въпроса за 
левитацията и за картата, която ти даде Бъкингам 
Казваш му и за чутото в залата за конференции на 
господин Кросли. 

- Струва ми се, че най-важното е точното място на 
Сайлинг-Ла. Явлението левитация, реално или не, е 
само димна завеса - казва Сингх. - Кросли търси 
Сайлинг-Ла повече от година. Той създаде малка 
армия, за да завладее долината, когато открие къде 
се намира. Той има голям транспортен самолет, скрит 
в полите на Хималаите, готов да пренася 
парашутисти. 

- Тогава левитацията няма нищо общо с цялата 
история - казваш ти. - басът е само да накара 
Бъкингам да разкрие картата си или да заведа Крооли 
до Сайлинг-Ла. 

- Точно така. Трябва да остана в тази сграда и да 
гледам какво става. Но ти можеш да контактуваш с 
източника на информация, когото познавам в Делхи. 
- Да - отвръщаш, - ако мога да изляза от тук, 

- Това е много лесно - казва Сингх. - Има таен изход 
от тази стая. Ела, трябва да побързаме 


Прехвърли се на стр. 20. 

Снайд сяда за момент с увиснала челюст. 

- Не, не мога да помогна - казва рязко той. 

- Не виждаш ли, че съм зает? 

Учудва те внезапната промяна в тона на гласа 

му. 

- Да смятаме въпроса за приключен - казваш му. - За 
всеки случай тук е записан телефона ми. 

- Добре, остави номера си - казва Снайд. 

- А сега, ако не си тръгнеш сам, ще извикам пазача да 
те изведе от музея. 

- Ти знаеш за Сайлинг-Ла, нали? - питаш го. Това е 
само подозрение от твоя страна. Нямаш представа 
защо Сайлинг-Ла е толкова важна.Че монасите 
левитирали - голяма работа! От това може да стане 
първокласен цирков номер, но защо ще се 
интересуват всички, освен Бъкингам и Кросли? Знае 
ли Снайд за баса и ако знае, защо го тревожи това? 
Снайд не отговаря, но виждаш, че се тресе. Ръката 
му се протяга към бутона в единия край на бюрото. 
- Добре, добре, тръгвам си - казваш, като вдигаш 
ръце в знак на шеговита капитулация. 

Докато минаваш през залата, хвърляш един поглед 
назад. Още можеш да видиш през вратата Снайд. 
Неговите очи блестят, но от какво? От ярост или от 
страх? 


Премини на стр. 86. 

Ти и Джими оставяте фон Камп на пода и скачате 
през прозореца. Озовавате се в тясна уличка. 
Някакъв тъмен силует тича по нея. Опитвате се да го 
настигнете, но преди още да се затичате както 
трябва, пред вас изскачат други хора. Виждаш 
блясъка на дълги ножове. Обръщате се да избягате в 
обратна посока, ала още по многобройна тълпа ви 
отрязва пътя. 

- Струва ми се, че ни спипаха - казва Джими и целият 
трепери. - Какво да правим? 

Преди да му отговориш, зад гърба ви се чува 
стържещ глас. 

- Марш, да ви няма! - заповядва той. 


Премини на стр. 47. 

В туристическото бюро обясняваш, че искаш да 
заминеш за Тибет колкото може по-бързо. 
Туристическият служител прави справка на 
компютъра и казва: 

- Утре можете да отлетите за Пекин и оттам да 
тръгнете за Тибет с туристическа група. В Пекин ще 
минете на медицински преглед Проверяват кръвното 
налягане и други такива неща, защото надморската 
височина в Тибет е много голяма, натоварването на 
сърцето и белите дробове е значително. 

Плащаш билета, после тръгваш към апартамента си, 
като спираш да оставиш чека на господин Бъкингам в 
твоя личен сейф. Решаваш, че щом стигнеш в къщи, 
ще приготвиш багажа си и веднага си лягаш. Някой 
може да дойде да изчисти апартамента, докато те 
няма. 

На другата сутрин тръгваш към летището. 


Прехвърли се на следващата страница. 

Седемнайсет часа след като си стъпил на борда на 
самолета на „Чайна Еърлайнз", кацаш на летището в 
Пекин. Там минаваш без проблем медицинския 
преглед и се качваш на малък самолет, за да отлетиш 
за Тибет. 

Оглеждаш останалите пътници. Повечето от тях са 
тибетци, които се връщат в къщи, останалите са 
китайски чиновници, които отиват на служба в Лхаса, 
столицата на Тибет. 

Един тибетец с бръсната глава и оранжева дреха, 
очевидно монах, сяда на мястото до теб. Може би 
трябва да го поразпиташ за Сайлинг-Ла по време на 
полета? От друга страна си спомняш какво стана в 
музея със Снайд. По-добре да не задаваш никакви 
въпроси, докато ти се отдаде случай да събереш 
някои сведения в Тибет. 


Ако решиш да питаш монаха за Сайлинг-Ла, мини на 
стр. 64. 

Ако предпочиташ да запазиш мълчание, докато 
пристигнеш в Тибет, прехвърли се на стр. 117. 

Намираш лист хартия с адреса на Лобсанг. Близо до 
адреса Лобсанг е нарисувал проста карта. Намираш 
без затруднения неговия дом. 

- Съжалявам, че ви безпокоя толкова рано казваш ти. 
- Няма нужда от извинения - отговаря Лобсанг, като те 
кани с жест да влезеш в жилището му. - Аз наистина 
се надявах, че ще дойдеш скоро. Искам да ти разкажа 
за Сайлинг-Ла. 

- Знаеш ли къде се намира? - питаш го. 

- Мнозина биха искали да знаят точното място - казва 
той, като избягва въпроса. 

- Не знаех, че левитацията е толкова известна - 
подхвърляш ти. 

- Левитацията не ги интересува - казва Лобсанг. - Те 
търсят съкровище. 

- Съкровище? 

- Да - отговаря Лобсанг, - стига да е вирна легендата. 
Тя е толкова смайваща, че когато ти я разкажа, няма 
да ми повярваш. 


Мини на стр. 26. 

Тичаш напред по пътеката. Куршумите се забиват в 
земята точно зад теб. После се скриваш зад една 
скала и тъкмо навреме. 

Картечницата в хеликоптера се завърта назад към 
Джими и размаханата шапка. За миг пилотът сякаш 
се опитва да се насочи към две цели едновременно. 
Той прави грешка и завърта хеликоптера настрани 
твърде късно. Чуваш как едно от неговите витла се 
удря в края на скалата. Хеликоптерът се накланя 
изведнъж и се блъска в една скала от хълма. Чува се 
мощна експлозия и огромно огнено кълбо пада рязко 
покрай скалата, после пропада в канъона. Облак 
мазен дим се надига във внезапно застиналия въздух. 
Тримата отивате към края на скалата и гледате 
надолу, докато останките от хеликоптера изгорят. 


Прехвърли се на стр. 51. 

На другия ден, когато се чувстваш по-добре ти 
отиваш в дома на Бъкингам. Неговият иконом отказва 
да отговори на твоите въпроси. Връщаш се в къщи и 
чакаш. Много пъти опитваш да се свържеш по 
телефона със Силвия Морисън. Нямаш късмет. 
Първото ти дело изглежда приключено от само себе 
си. Един ден прочиташ кратко съобщение във 
вестниците: 


НАДЖИБАБАД, ИНДИЯ, 25 АПРИЛ 


Вчера тук беше арестуван Хюбърт Кросли, 
американски милионер, заедно с голяма военизирана 
група, която той е довел тайно от Съединените 
Щати в Индия. Правителството на САЩ отрича да 
знае нещо за дейността на Кросли. Той самият 
претендира, че е търсил легендарния манастир 
Сайлинг-Ла в Северен Тибет, но не можа да обясни 
защо е била необходима огромната армия за 
неговата експедиция. Индийски официални лица 
твърдят, че Кросли ще бъде обвинен в сериозни 
нарушения. Във връзка с това съобщаваме, че 
американската антроположка Силвия Морисън, 
която е била пленена от Кросли, е освободена. 
КРАЙ 

Връщаш се да подремнеш и се събуждаш точно 
навреме, за да се срещнеш със Снайд. Влизаш в 
ресторант "Ланчбокс", сядаш на маса до прозореца и 
чакаш. Снайд закъснява Поръчваш си супа, след това 
сандвич със сирене Поглеждаш часовника си. Вече е 
дванайсет и трийсет и пет. Добре, казваш си, ще 
почакам оше малко. Изяждаш си и десерта. 

В един часа вече ти е ясно, че Снайд няма да се 
появи. Пресичаш улицата по посока към музея и се 
насочваш към тибетската колекция. Снайд не е там. 
- Господин Снайд няма да дойде днес - казва един от 
пазачите. - Днес е неговият почивен ден. 

Има нещо гнило в цялата тая работа, мислиш си. 
Някакво лошо предчувствие се надига в теб. Твоето 
шесто чувство ти подсказва да се върнеш в 
апартамента си и то веднага. 


Прехвърли се на стр. 69. 

Постепенно манастирът става отново непрзрачен и 
ламите се спускат на земята. Отваряш очи. Ти отново 
си в залата за молитва в манастира Четрапа. 
Премигваш от изненада. Ламата плува на около 
трийсет сантиметра от пода точно пред теб все така 
притворил очи. Той се спуска леко на пода после те 
повежда назад към мястото, където Мей Ли ви чака. 
Ламата й казва нещо и изчезва навътре в манастира. 
- Аз изобщо не разбирам това - проговаря Мей Ли. - 
Той казва, че си получил съобщение и че ти трябва 
само да медитираш в пълна концентрация върху 
образа на Сайлинг-Ла, за да изпълниш твоята цел. 
Но съобщението е съвсем ясно за теб. Знаеш, че 
когато се върнеш в Щатите, ти ще можеш да 
левитираш поне веднъж, за да спасиш имуществото 
на господин Бъкингам. 


КРАЙ 

В това време виждате камион с отворен капак, който 
се движи на заден ход в края на упицата. Когато 
стигате до това място, някакви хора ви хвърлят грубо 
в камиона и ви притискат на пода. Те мятат върху вас 
брезентово платнище и камионът тръгва. 

Ти и Джими сте принудени да лежите с часове в 
камиона. Точно преди разсъмване той спира някъде в 
полето. Някой вдига платнището и ви позволява да 
седнете. Слънцето се издига ярко и блестящо. 
Еднообразни кафяви поля, разделени тук и там от 
късчета зеленина, се простират безкрайно във всички 
посоки. Настъпва неземна тишина. 

Ти и Джими седите с часове в горещия задушен 
въздух. После много отдалеч до вас долита 
бръмченето на самолет, не, на хеликоптер. Той се 
появява като петънце в бледото блестящо небе и 
нараства все повече, докато каца на няколко стотин 
стъпки от камиона. 

От хеликоптера с гръб към вас слиза жена. След нея 
върви човек с пистолет. Познаваш го незабавно: 
полковник Химър. Трябват ти няколко секунди да 
познаеш и жената. 


Прехвърли се на стр. 26. 

През следващите няколко дни ти, Силвия и Джими 
продължавате към селото. Пътеката е още по-лоша, 
отколкото сте си представяли. Понякога тя води 
надолу към долини с потоци, където растителността е 
толкова гъста, че едва успявате да минете през нея. 
Най-лошото в случая са дългите черни репеи, които 
те удрят по краката. Ти ги махаш като оставяш 
кървави следи по кожата си. Комарите и другите 
хапещи насекоми са почти толкова опасни. Ти вече 
имаш големи червени ивици по цялото си тяло. 
Всичко това, заедно със снега на далечните Хималаи, 
допълва картината. 

На по-високите пътеки внезапни градушки заплашват 
да ви свалят от склона на планината или да ви 
хвърлят в безсъзнание под падащите камъни с 
размери на топка за голф. Прекарвате нощите 
треперещи от студ, макар че сте плътно увити с 
одеалата си. След петия ден вече се тътрите с обувки, 
накъсани на парчета от острите камъни по пътеката. 
Тогава чувате звук, който не можете да сбъркате - 
бръмченето на хеликоптер. Това трябва да е Химър! 
Тримата инстинктивно се хвърляте на земята, когато 
хеликоптерът се появява над близкия хребет. 
Оглеждаш се бързо и търсиш място да се скриеш. 
Наблизо виждаш плитка яма, която може би ще те 
защити, а по-нататък по пътеката съзираш голяма 
скала. Тя може да ти бъде по-добро прикритие, но 
преди да стигнеш до нея, ти ще се изложиш на 
опасност за цяла минута. 

Ако решиш да се скриеш в ямата, прехвърли се на 
стр. 66. 

Ако вземеш решение да изтичаш по пътеката към 
скалата, мини на стр. 89. 

Минаваш след Сингх през отвора в стената, после 
слизаш по винтова стълба и през дълъг коридор 
стигаш в задната част на магазина за килими. 

- Тук има няколко рупии и адреса на германеца - 
казва Сингх, като ти подава малък плик. 

- Германеца? 

- Да - казва Сингх. - името му е Ото фон Камп. Ако 
предположението ми е вярно, той е един от двамата 
пленници, които Бъкингам е преследвал в Тибет. Той 
може да ни помогне в търсенето на Сайлинг-Ла, 
преди да я открие Кросли. Желая ти успех! 

Сингх изчезва в дъното на коридора. 

Вън улицата е изпълнена с шумна тълпа. Каниш се да 
тръгнеш, но близо до вратата виждаш човек, когото 
познаваш. 


Премини на стр. 27. 

- Чудя се дали Химър е бил в чужбина - казва Джими. 
- Не съм видял отблизо хеликоптера подхващаш ти. - 
Бях твърде зает да държа главата си по-близо до 
земята. 

В това време до теб се чува стон. 

- Аз съм ранена - пъшка Силвия. Ниско на бедрото й 
зее дълбока рана. 

- Изглежда те е засегнало парче от падаща скала - 
казваш ти. Бинтоваш крака й с ивици от дрехи. 

- Остани тук със Силвия да си починете - казваш на 
Джими. - Отивам до селото за помощ. Сигурно не е 
далеч. 

- Не мога да вървя - оплаква се Силвия. - Ние не 
трябва да се разделяме. 


Ако настояваш двамата да останат, докато 
търсиш помощ, мини на стр. 111. 

Ако решиш да тръгнете всички заедно, прехвърли 
се на стр. 59. 

Скачаш в кабината на камиона и затръшваш вратата. 
Ключовете са на таблото. Със завъртането на ключа 
камионът се хвърля напред през хора и град от 
куршуми. Химър се суети, опитва се да стреля, ала 
войниците, с които разговаряше, го събарят на земята 
- те са увлечени в преследването на камиона. 
Няколко войника правят опит да се качат на 
каросерията, ала ти караш много бързо. 

Камионът се блъсва с ужасен трясък в хеликоптера, 
като поврежда шасито за кацане и преобръща 
кабината на земята пред теб. За тежкотоварния 
камион това е нищо, той продължава пътя си. 
Описваш кръг и се връщаш назад към Джими и 
Силвия. Спираш за един кратък миг, за да могат те да 
се качат в каросерията, после натискаш педала на 
газта и оставаш Химър и неговите хора сред облаци 
от прах. 

- Откъде знаете коя съм? - пита Силвия, когато се 
насочвате по пътя към Делхи. 

- Може би не си спомняш, но аз ти се обадих преди 
няколко дни по въпроса за левитацията - обясняваш 
Й. 

- Спомням си - казва Силвия. - Стягах си багажа, но 
не осъществих пътуването, което планирах. Те ме 
отвлякоха и ме хвърлиха тук. Химър мисли, че зная 
къде се намира Сайлинг-Ла. 

- Наистина ли знаеш? - питаш ти. 


Прехвърли се на стр. 32. 

- Мисля, че трябва да опитаме с въжета - казваш ти. 
Джими и Силвия се съгласяват. Силвия тръгва първа. 
Отначало всичко изглежда много просто: хващаш с 
ръка горното въже и плъзгаш крака по долното. Ала 
още щом тръгваш през дефилето, разбираш, че не е 
толкова лесно. По средата на пътя усещаш, че кракът 
ти се изплъзва от долното въже, увисваш отчаяно, 
преди кракът ти отново да напипа въжето. Както и да 
е, оправяш се някак. 

Тревожиш се за Джими, но той изглежда сигурен, пък 
и Силвия го окуражава с викове. Той вече е почти 
преминал, когато кракът му загубва опората на 
долното въже и не може да стъпи отново върху него. 
За миг Джими увисва на горното въже, после се 
придвижва по останалия път само на ръце. докато 
стигне издатината. Той е малко разтреперан, но се 
усмихва храбро. 

Тримата продължавате да вървите, докато стигнете 
най-високата точка на пътеката. Там спирате за 
малко. Когато поглеждате назад, виждате как тънката 
нишка на пътеката се вие по склоновете на 
планината. Някъде далеч назад можете да 
забележите и въжения мост. Няма никаква следа от 
шпиони. 

- Мисля, че засега се опазихме от преследвачи - 
казваш ти. 

- Не се вижда никой - съгласява се Джими. 

- Може и да сте прави, но не съм спокойна - казва 
Силвия. - От това, което зная за тези планини, ние 
сме изминали най-леката част от пътя. 


Мини на стр. 48. 

- Знаеш ли кой е Чингиз Хан? - пита Лобсанг. 

- Мисля, че зная - отвръщаш. - Не е ли завладял по- 
голямата част от света? 

- Точно така - кимва Лобсанг. - Неговата монголска 
армия завладява и плячкосва почти целия известен 
свят през тринадесетото столетие, от Китай през 
близкия Изток до Централна Европа. Те са грабили 
всичко, което намерят: злато, скъпоценности, 
безценни предмети на изкуството. Всичко това е 
изпратено в Каракорум, тогавашната столица на 
Монголия. Там съкровището е разпределено в хиляди 
палатки. 

- По-късно - продължава Лобсанг, - след смъртта на 
Чингиз, внукът му Кублай Хан става император на 
Китай. Кублай избира за своя столица Пекин и 
изпраща хората си за съкровището. То не пристига 
никога. Тогава Кублай изпраща армия да ограби 
Каракорум и да завладее съкровището. Ала то е 
изчезнало. Някои казват, че е било пренесено от 
огромен керван извън Гоби и пустинята Такламахан... 
някъде към северната част на Тибетското плато. 

- Към Сайлинг-Ла? - питаш ти. 

- Някои мислят, че е така - казва Лобсанг. 

Те и днес търсят Сайлинг-Ла, искат да завладеят 
съкровището на Чингиз Хан. Сега и ти искаш да 
отидеш в Сайлинг-Ла. 

- Изпращат ме да открия тази долина - обясняваш ти, 
- но не заради съкровището. Търся монасите или 
някой друг, който можеда левитира като тях. 


Мини веднага на следващата страница. 

Ако левитацията е твоята цел, можеш да останеш тук 
и да изучаваш с мен системата на тибетските йоги - 
казва Лобсанг. - През това време може се научиш да 
левитираш сам. Ако не можеш, аз ще дойда с теб в 
Съединените Щати и ще докажа, че това е възможно. 
От друга страна опасностите да отидеш в Сайлинг-Ла 
са по-големи, отколкото си мислиш. Може би ще я 
откриеш, но не е сигурно, че ще се върнеш. Ако 
чувстваш сили да отидеш в Сайлинг-Ла, мога да те 
изпратя в манастира в Четрапа. Това се смята за 
първата стъпка по пътя към Сайлинг-Ла. Изборът е 
твой. 


Ако решиш да останеш в Лхаса и да изучаваш йога 
под ръководството на Лобсанг, мини на стр. 96. 
Ако предпочиташ да отидеш в манастира в 
Четрапа, прехвърли се на стр. 90. 

- Мисля, че ако вземеш заповед и обискираш 
неговият склад, ще намериш много незаконно 
внесена стока - казваш на инспектор Макилрой. 
На другия ден Макилрой се възползва от съвета ти 
Полицията намира контрабандно внесени предмети 
на изкуството, които струват милиони долари. 
- Ако Кросли не може да обясни откъде има това 
богатство - казва ти по-късно Макилрой, - лошо му се 
пише. 
Но когато полицията отива в имението на Кросли, за 
да го разпита, то вече е празно. 
- Не се безпокой - успокоява те Макилрой. - Щом 
Кросли се върне, ще го спипаме. 
Но Кросли никога няма да се върне. А когато отиваш 
при господин Бъкингам. откриваш, че и той е 
изчезнал. За един бас на тема левитация и за първи 
случай това е твърде много. 

КРАЙ 

Силвия може да върви само с помощ, затова ти и 
Джими се сменяте да й помагате. Придвижвате се 
бавно, но продължавате напред. Най-сетне стигате в 
селото. 

За ваш късмет там има американска мисия с 
късовълнов радиопредавател. Човек от мисията 
съобщава за вас на индийските власти, които 
предават тази информация на ИНТЕРПОЛ. Очаквате 
тревожно отговора. Два дни по-късно пристига лично 
съобщение от Сингх, който ти благодари за помощта. 
Съобщението продължава: 


„Кросли и неговите командоси са арестувани от 
индийската армия за незаконни военни операции. 
Нападението срещу Сайлинг-Ла е спряно. Не е 
сигурно дали Кросли е открил точното 
местонахождение. За известно време Сайлинг-Ла 
ще бъде защитена, поне до момента, когато 
Кросли излезе от затвора, а той едва ли ще остане 
дълго там." 


КРАЙ 

Курт ви помага да натоварите неговия джип с 
доставките. После ти, Джими и фон Камп тръгвате 
към планините, фон Камп поглежда своята карта и се 
убеждава, че джипът може да се приближи 
достатъчно до Сайлинг-Ла. а останалата част от пътя 
трябва да изминете пеша. На третия ден времето 
става дъждовно и студено. На пътя пред вас се 
появява нов знак. Фон Камп прочита странния надпис. 
- Тук пише, че поради падналите дъждове 
понататъшния път е много опасен. Има свличания на 
земна маса - превежда той. 
Всички се съгласявате, че нямате друг избор, освен 
да продължите. Заобикаляте знака. Джипът е 
единствената възможна копа по калния път. Един час 
по късно, когато завивате в основата на стръмен 
хълм, чуваш грохот над теб. Поглеждаш нагоре и 
замръзваш от ужас. Небето потъмнява от огромни 
камъни, които се търкалят надолу към вас. Фон Камп 
включва джипа на задна скорост, но това е 
безполезно. Няколко секунди по-късно вие сте 
погребани под тонове скали. 

КРАЙ 

Навън е още тъмно. Кандо не казва нито дума само 
ви дава знак да я последвате. Вие едва я виждате в 
мрака. Ти, Силвия и Джими вървите безмълвно след 
нея. 

Кандо ви води надолу по полегат хълм, далеч от 
селото. Когато слизате от хълма, тя спира и 
прошепва: 

- Довиждане, желая ви успех! 

После изчезва в мрака. 

Не виждаш нищо, освен пътеката. Известно време тя 
върви хоризонтално, после започва да се вие 
безкрайно нагоре. Първата светлина на утрото пълзи 
през клисурата към вас. 

Пътеката се стеснява, докато прекъсва рязко на една 
издатина в склона на планината. Под нея зее пропаст 
от стотици метри. Не гледаш надолу, просто започваш 
да броиш сто стъпки, за да се оправиш от уплахата 
пред бездната. 

После забелязваш, че пътеката продължава във вид 
на две тънки въжета, прехвърлени през пролома, 
които се полюшват леко от вятъра. 

- Минавала съм вече по такива мостове - казва 
Силвия. - Едното въже е за краката, другото за 
ръцете. Искате ли да опитаме? 

- Можем да оставим пътеката, да тръгнем към дъното 
на клисурата и да я пресечем така - казваш ти, - но 
това ми се струва също толкова опасно. 


Ако решиш да минете дефилето по въжения мост, 
прехвърли се на стр. 54. 

Ако предпочиташ да слезеш ниско в дефилето, 
мини на стр. 70. 

Обръщаш се към монаха и питаш: 

- Говорите ли английски? 

Монахът се засмива. 

- Говоря. Името ми е Лобсанг. Виждам, че си 
американец, може би турист? 

- Не съвсем - казваш ти. - Всъщност аз търся едно 
място, наречено Сайлинг-Ла. 

Лобсанг застива за момент, сетне те поглежда с 
объркан израз на лицето. 

- Сайлинг-Ла? - повтаря Лобсанг. - Какво се надяваш 
да намериш там? 

- Тайната на левитацията. дори нещо по-просто - 
съществува ли или не левитацията - отговаряш ти. 
- В такъв случай сигурно ще ти помогна. Ако ме 
посетиш в моя дом в Лхаса. ще ти разкажа за 
Сайлинг-Ла. 

И Лобсанг ти подава лист хартия с неговия 

адрес. 


Мини на стр. 85. 

Когато со връщаш в апартамента си, намираш 
вратата отключена. Странно, ти си сигурен, че си я 
заключил. Внимателно включваш осветлението и 
застиваш на място от гледката, която виждаш. 
Жилището ти е претърсвано и оставено в безпорядък. 
Вървиш из стаите, вдигаш столове и поставяш масите 
на краката им. Някой е търсил нещо. 

В спалнята всички чекмеджета на тоалетната масичка 
са извадени, а съдържанието им се търкаля на пода. 
Документите ти са разхвърляни навсякъде. За щастие 
успяваш да намериш паспорта си. 

Добре поне, че имаш в джоба си чека на Бъкингам и... 
картата. Може би тя е причината. Някой, навярно 
Кросли, е търсил картата на Сайлинг-Ла. Изглежда 
съвсем сисурно, че много хора се интересуват от 
левитацията. 

После ти минава нова мисъл. Сигурно Снайд 
преднамерено те е подмамил навън, за да претърси 
апартамента ти. Дали не работи за Кросли? Може би 
трябва да отидеш в жилището на Снайд и да видиш 
там ли е той. После мислиш съвсем друго - възможно 
е Снайд да няма нищо общо с това, а ти трябва да 
изпълниш нарежданията на господин Бъкингам и да 
тръгнеш за Тибет. 


Ако решиш да отидеш е жилището на Снайд, мини 
на стр. 102. 

Ако предпочиташ да отидеш при туристическия си 
агент и да купиш билет за Тибет, прехвърли се на 
стр. 39. 

- Бързо! - извикваш ти. - Хайде да се скрием в оная 
канавка ей там! 

Всички тичате през пътеката към канавката и се 
хвърляте в нея. И точно навреме, защото куршумите 
на дълъг, точен автоматен откос се посипват по 
пътеката. После хеликоптерът се скрива зад хребета. 
По звука от мотора разбираш, че той завива, за да се 
върне отново над вас. Идва ти на ум нова идея. 
Вземаш една тояга и слагаш на нея шапката си. 

- Тии Силвия останете тук и дръжте това - извикваш 
на Джими, като му подаваш тоягата. - А аз ще им 
стана подвижна мишена на пътеката. 

- Но... но... - възразява Силвия. 

- Няма време за спорове - извикваш й ти. 

Изскачаш от канавката и започваш да бягаш 

точно когато хеликоптерът се задава с рее над 
отсрещния хребет. 


Мини на стр. 43. 

На граничния контролен пункт фон Камп показва на 
служителя някакво разрешително и колата минава 
границата. 

На другия ден фон Камп се разхожда по широко 
летище, където са кацнали двумоторни самолети. 

- Това е "Фокер 27" - казва фон Камп, - най-сигурният 
самолет, който някога е бил създаден. 

Човек на възрастта на фон Камп пресича летището. 
- Курт! - извиква фон Камп. Двамата мъже се 
прегръщат за миг. 

- Какво те носи насам, стари приятелю? - пита Курт. 

- Отивам в планината - отвръща фон Камп. - Трябва 
да стигна до манастира Сайлинг-Ла. 

Курт се мръщи. 

- Ще се радвам да ти помогна, но трябва да ти кажа, 
че полетите ни север са много трудни и опасни по 
това време на годината. 

- Идвам тук, защото това е жизнено важно - 
обяснява фон Камп. - Трябва да предпазя хората от 
опасност. 

- Добро, приятелю, ако наистина трябва да отидеш, 
ще ти помогна. Но аз имам друга идея: моят джип е 
като механичен планински козел. Той е тук, можете да 
го вземете. 

- ИВ двата случая е опасно - казва фон Камп. »- Не 
мога да решавам сам. Може би трябва да гласуваме. 


Ако гласуваш да заминете със самолета, мини на 
стр. 113. 

Ако гласуваш за пътуване с джип, прехвърли се на 
стр. 61. 

Отиваш при служителя на музея за информация. 
Третият етаж е безлюден. Влизаш в голям зала където 
е изложена Тибетската колекция. Нейните стени са 
покрити със свитъци, изобразяващи кръвожадни 
демони от тибетската митология. В центъра на залата 
се намира статуя в естествен ръст на седящия 
медитиращ Буда. 

Тогава, някъде встрани, забелязваш нисък човек с 
очила, без съмнение уредник на музея, който е 
наведен над бюрото си. 

- Вие ли сте господин Снайд? - питаш го, когато се 
приближаваш до него. 

- Да. аз съм - отговаря човекът. Той забелязва, че 
разглеждаш необикновената книга в ръцете му. - Това 
е тибетска книга - обяснява той. - Тибетското писмо е 
отпечатано върху дълги листове хартия, които се пазят 
между дебели дървени талпи и се изваждат само за 
четене. Това, което виждате, е "Тибетска книга за 
смъртта". Тя учи как да се върнеш за своето следващо 
превъплъщение, т.е. как да се преродиш. 

- Имате предвид как да се превърнеш в мравка или 
нещо подобно? - питаш ти. 

- Хм! - възкликва Снайд. - Няма нишо смешно в това и 
ако... 

- Извинете! - казваш ти и вдигаш нагоре ръка. - Аз 
идвам всъщност за информация. 

- Какво искате да научите? - пита Снайд. 

- Ами, две неща. Първото е за левитацията. 

Слаба усмивка минава по лицето на Снайд. 

- Второто е чувал ли сте някога за място, наречено 
Сайлинг-Ла. 

Този път Снайд изглежда като ударен от гръмотевица. 
Мини на стр. 37. 

Тримата решавате да не минавате по въжетата. 
Вместо това слизате по стръмните склонове. Под вас 
една тясна рекичка тече по дъното на дефилето. 
Пътят по скалите е труден, понякога няма даже място 
човек да стъпи с върха на пръстите си. Вече ти се ще 
да сте тръгнали по въжетата. 
Стигаш пръв на дъното на клисурата и стоиш на брега 
на реката, като си мислиш ще минете ли някога на 
отсрещния бряг. Течението е много силно, за да я 
преплувате. 
Силвия сочи пет широки скали. 
- Можем да ги използваме за стъпване върху тях - 
предлага тя. 
Опитваш пръв. Преценяваш внимателно 
разстоянието и скачаш на първата скала. Колкото по- 
нататък. толкова по-добре. Като си поемаш дълбоко 
дъх, скачаш на втората. Ала третата скала е покрита 
с тънка ледена корица. Когато стъпваш на нея, кракът 
ти се подхлъзва и цопваш в левеното течение. Водата 
те отнася толкова бързо, че не ти оставя никакъв 
шанс. 

Силвия тръгва напред и вече е по средата на 
пожарната стълба, а ти още не си се подал от 
прозореца. Смъкваш се по пожарната стълба в 
тъмната уличка зад жилищната сграда. Долу около 
теб виждаш само сенки. Наоколо е тихо. 
- Силвия? - прошепваш ти. 
- Тук съм - обажда се тя. 
Тръгваш към нея. Изведнъж в мъжделивото 
осветление долавяш, че сте заобиколени от тъмни 
фигури, въоръжени с автомати. 
- Давай картата - ръмжи един от тях. 
После чуваш писъка на Силвия: 
- Не! Не! Нямам карта! 
Тръгваш към нея, ала двама души те сграбчват, 
притискат те до стената и те пребъркват. 
- У този я няма - вика единият от тях. 
- Тогава довърши го - заповядва груб глас. 
- Почакайте, аз... - започваш ти, но никога няма да 
завършиш мисълта си. Изстрелите на автомата те 
изваждат от играта. 

Силвия Морисън затръшва вратата и се обляга на 
нея. 

- Да не е станало нещо лошо? - питаш ти 

- Току-що ме предупредиха по телефона, че някой ме 
следи. 

- Мислиш, че ще се опитат да ге отвлекат? 

- Това е дълга история...Ще се опитам да ти я разкажа 
накратко - въздъхва Силвия. - Съгласих се да помогна 
на един човек, наречен Кросли, в някои проучвания... 
за откриване на онова място в Тибет. Приех тази 
работа преди да разбера, че Кросли е опасен, много 
опасен. Каза ми го моят приятел Снайд, който работи 
в музея. Снайд е купувал тибетско изкуство от 
Кросли, преди да разбере, че Кросли е контрабандист 
на крадени предмети на изкуството. По някакъв начин 
Кросли разбрал, че Снайд знае нещо за него. Сега 
той заплашва Снайд. Казва, че ще го убие. Боя се, че 
Кросли е научил какво зная за него. За щастие аз 
познавам някой хора от престъпния свят. Те просто 
ме предупредиха да замина. 

- Тогава да вървим! - предлагаш ти. 

- Страхувам се да изляза - казва спокойно Силвия. 

- Има ли друг изход от тук? - питаш ти. 

- Само пожарната стълба отзад. 

- В такъв случай - разсъждаваш ти, - излез по 
пожарната стълба. Аз ще остана за малко тук и ще се 
опитам да задържа всеки, който дойде. 

- Опасно е да останеш тук - казва Силвия. 

Ако тръгнеш със Силвия, мини на стр. 71. 

Ако предпочиташ да останеш в апартамента, 
докато тя излезе, прехвърли се на стр. 93. 

- Предпочитам да отида в Индия - казваш на господин 
Кросли. - Но има доста неща, за които трябва да се 
погрижа. 
- Много добре - усмихва се господин Кросли и натиска 
един бутон на бюрото си. - Можеш да вървиш. 
В стаята влизат двама от хората на Кросли. 
- Джейк и Брадшоу ще те заведат до вратата - казва 
господин Кросли. 
Излизаш от къщата, придружен от двама мъже и 
тръгваш по кална пътечка между дърветата зад 
къщата. Това съвсем не прилича на изход от 
разкошното жилище и в главата ти се промъква 
подозрение. 
- Какво е това? - питаш ти и показваш към къщата. 
В момента, когато хората на Кросли обръщат глави, 
ти се втурваш в бяг дълбоко в гората. С надеждата, 
че можеш да им избягаш, тичаш дотогава, докато 
краката ти започват да горят. Изведнъж чуваш звук, 
който те кара да замръзнеш от ужас. 
Зад гърба ти се чува зова на ловджийски рог и 
ужасния лай на хрътки. Обливаш се в студена пот, 
защото разбираш, че хората на Кросли са те пуснали 
да избягаш, за да насъскат кучетата. Мислиш си как 
ли се чувства лисицата, когато хрътките я гонят по 
петите. Ти си на път да разбереш това 

Прекарваш нощта с приятелите на Силвия. Надяваш 
се, че Кросли няма да те намери и се опитваш да 
решиш дали е безопасно да занимаваш полицията с 
тази история. За твой късмет ти не осъществяваш 
идеята си. На другия ден в английското издание на 
местния вестник прочиташ че Кросли и неговите хора 
са арестувани по обвинение за незаконен внос на 
оръжие в Индия. Вероятно те ще останат в затвора 
дълго време. 
След като се убеждавате, че сте в безопасност, 
тримата решавате да се върнете в Щатите. Джими 
отива да живее при леля си. Макар и да не е богата 
като Кросли. тя лудо обича Джими. 
Господин Бъкингам е спасен от баса относно 
певитацията. Неговият иконом ти изпраща първото 
голямо възнаграждение като частен детектив. 

Вървиш след Снайд и виждаш, че влиза в жилищна 
сграда. След няколко минути лампите в прозорците 
на последния етаж светват. Десет минути по-късно 
лампите угасват. Снайд изглежда си е легнал рано. 
Поглеждаш часовника си. Часът е десет. Надявам се, 
че Бъкингам е буден, мислиш си. Искаш да му 
зададеш няколко въпроса. 

Хващаш такси и даваш на шофьора адреса на 
Бъкингам. Таксито излиза от града и попада в един от 
неговите най-богати предградия. То минава през 
изкусно направена врата и след малко стига до 
разкошното жилище на Бъкингам. 


Мини на стр. 80. 

Изведнъж Бъкингам започва да те уговаря 

- Трябва да заминеш за Тибет, да откриеш долината 
Сайлинг-Ла, и или да се научиш да левитираш, или 
да доведеш някой, който може да левитира. Начертах 
картата на Сайлинг-Ла, ще ти я дам, ако се съгласиш 
да тръгнеш. 

- Защо всички пътища водят към Тибет? - питаш. - 
Чувал съм за религиозни групи тук в града, които 
твърдят, че практикуват левитация. 

- Те казват, че могат да левитират - започва Бъкингам 
мрачно, - но всички те се провалят пред научната 
апаратура на Кросли. 

- Тогава защо вие не отидете в Тибет? - питаш го ти. 
- Не, не. Аз съм стар и уморен. Никога няма да 
направя такова нещо. Точно затова имам нужда от 
теб. 

- Все пак ще си спестим много неприятности, ако 
можем да открием някой, който е по-близко до нас - 
предлагаш ти. 

- Добре тогава, опитай, ако искаш. Може би това ще 
помогне. 

Бъкингам ти подава изрезка от вестник отпреди 
няколко дена. Виждаш снимка на жена над кратко 
съобщение: 

„Силвия Морисън, известен антрополог, току-що се 
завърна от пътешествие в Индия и Хималаите, 
където е изучавала феномена на телепатията и 
левитацията. 


Мини на следващата страница. 

- Ти ще дойдеш утре в дома ми - казва господин 
Бъкингам. - Ще ти дам картата и чек, който ще покрие 
разходите за пътуването. Между другото можеш да се 
срещнеш с господин Снайд в музея по естествена 
история. Той е уредник на Тибетската колекция. 
Ръкуваш се с господин Бъкингам и го изпращаш до 
вратата. 

- Разчитам, че ще ми помогнеш - казва той. 


Ако решиш най-напред да се обадиш на Силвия 
Морисън, премини на стр. 9. 

Ако предпочиташ първо да отидеш в музея, 
прехвърли се на стр. 68. 

Всички освен Джо излизат да търсят мотокар- 
повдигач. Джо остава пред вратата на стаята. Движиш 
се колкото е възможно по-бързо и по-тихо и се 
скриваш зад една врата точно навреме. Повдигачът 
се промъква в стаята и се насочва към статуята. 
Вилицата му се плъзва под статуята и я вдига във 
въздуха. После мотокарът излиза от стаята и тръгва 
по коридора. Всички излизат. Отново настъпва 
тишина. Изчакваш десетина минути и тръгваш 
предпазливо към вратата в края на коридора. На 
вратата има стъкло. Поглеждаш навън и виждаш 
някаква улица. 
Отвътре вратата се отваря много лесно. Намираш се 
в някакъв градски склад. Голям камион завива зад 
ъгъла в края на пресечката. Надяваш се, че в него са 
Джо и приятелите му, които отнасят идола. Когато 
намираш такси, отиваш веднага в полицията. Там 
изслушват разказа ти, но на могат да направят нищо 
без улики за престъпление. 
Сякаш за да потвърди съмненията ти за отвличане на 
Силвия, полицаят съобщава, че Силвия и Бъкингам 
са заминали извън града в неизвестна посока. Трябва 
да почакаш, докато се върнат. Ще трябва да чакаш 
много дълго. 

- Не си ли виждал част от картата тук някъде? - питаш 
Флитчер. 

- Не, не съм. - отвръща икономът на Бъкингам, като 
те избутва към вратата. - Надявам се. че получи 
сведенията, за които идваш. 

Връщаш се в чакащото такси и даваш на шофьора 
домашния си адрес. 

Точно когато влизаш в своя апартамент, телефонът 
започва да звъни. 

- Ало, тук е Евърет Снайд, уредник на Тибетската 
колекция. Много съжалявам, че днес ви изхвърлих, но 
вие ме изненадахте. Имам да ви разкажа... много 
неща, които ви интересуват. 

- Ще дойда веднага - казваш ти. 

- Не тази вечер - обяснява Снайд. - Ще се срещнем в 
ресторант „Ланчбокс" точно срещу музея. Бъдете там 
утре на обед. 

Чува се щракване. Снайд затваря телефона. 

Дори без да каже "лека нощ", мислиш си ти. 

Лягаш в леглото и задрямваш веднага, но спиш 
неспокойно. На другата сутрин в осем часа, когато 
твоят будилник започва да звъни, чувстваш, че все 
още си гроги. Изкушаваш се да се върнеш да се 
наспиш. Нали няма да се срещнеш със Снайд преди 
да стане обяд? От друга страна, сигурно ще е от 
полза да поговориш с тази Силвия Морисън, преди да 
се срещнеш със Снайд. 


Ако решиш да се върнеш и да се наспиш, премини на 
стр. 49. 

Ако предпочиташ да станеш и да се обадиш на 
Морисън, мини на стр. 14. 

външната врата. Отваря ти икомомът. 
- С какво мога да бъда полезен? - пита той. 
Казваш му името си и го молиш за среща с господин 
Бъкингам. 
- Много съжалявам - отговаря икономът. - но господин 
Бъкингам замина на продължително пътуване рано 
тази сутрин. 
- Това е нелепост - казваш ти. - Видях го само преди 
някопко часа. 
- Извикаха го внезапно... по делова работа. 
- Какво работа? - питаш отново. 
- Боя се, че не съм свободен да... - започва икономът. 
После те поглежда по-внимателно, сякаш се опитва 
да си спомни нещо. - Как беше името ви? 
Казваш му отново. 
- А! Сега си спомням. Господин Бъкингам остави нещо 
за вас. Почакайте, сега ще го донеса 
Икономът изчезва за малко и се връща със затворен 
плик. който ти подава. Отваряш го. Вътре на твое име 
има тлъст чек, подписан от господин Бъкингам. Той е 
придружен от една бележка: 
„Моля предайте цялата информация за Сайлинг-Ла 
на моя прислужник Флитчър. Благодаря ви 
предварително за вашата помош. 
Бертрам Бъкингам." 
В плика има и една карта на Северна Индия. По- 
точно половината от тази карта. Горната част на 
картата е откъсната точно над Лхаса, главния град на 
Тибет. 


Премини на стр. 79. 

Хеликоптерът отлита и отнася Химър. Един от 
неговите войници остава в селото да пази къщата, 

в която се намирате. Тримата не виждате никого до 
онази вечер, когато дребна, тъмноока жена влиза с 
поднос храна. 

- Казвам се Кандо - казва тя, като слага подноса на 
ниска масичка. - Не ми харесва това, което Химър 
причини на моето село. Ако искате да избягате, аз ще 
ви помогна. 

- Колко време ни трябва да стигнем до най-близкото 
село? - питаш ти. 

- Само няколко дни - отвръща Кандо. - Мога да ви дам 
достатъчно храна за пътуването. 

- Тогава да вървим! - предлага Джими. 

Силвия тръсва глава. 

- Струва ми се. че идеята не е много добра. 
Прекарала съм известно време в тези планини. Те са 
пълни с дълбоки клисури, ледници и течения, през 
които не можем да минем. Ако останем тук, ще 
провалим всеки план, който Химър замисли срещу 
нас. 


Ако искаш да направиш опит за бягство, прехвърли 
се на стр. 24. 

Ако предпочиташ да останеш в селото и да се 
опиташ да осуетиш плановете на Химър, мини на 
отра: Та. 

- Ламата каза, че няма нужда от преводач. Той ще се 
свърже с теб телепатично, без всякакви думи, в 
царството на универсалната мъдрост - казва Мей Ли. 
- Не мога да си представя, че хората още вярват в 
тези неща. 

Каквото и да мисли Мей Ли, слизаш след ламата 
дълбоко под манастира, към квадратна зала,. В 
единият ъгъл се издига олтар с Буда, който много 
прилича на онова божество от музея в Щатите. Пред 
олтара дими кадилница и изпълва въздуха със 
странен аромат. 

Ламата те кани с жест да седнеш на пода по средата 
на залата, с лице към олтара. Той сяда срещу теб и 
затваря очи, за да потъне в дълбока молитва. Ти 
също затваряш очи и усещаш, сякаш се пренасяш в 
някаква точка високо над друг манастир. Под теб са 
снежните планини, блестящи с чиста бяла светлина. 
Планините ограждат зелен парк, сгушил се край 
сапфирено синьо езеро. В средата на парка се издига 
манастир и неговия златен покрив е излъскан до 
ослепителен блясък. Виждаш дори и дърветата в 
парка, всяко от тях с различни цветове. Няма нужда 
да ти се обяснява, че това е Сайлинг-Ла. 


Мини на стр. 84. 

После забелязваш, ме около езерото са насядали с 
кръстосани крака и се молят много будистки монаси. 
Те поглеждат нагоре и те виждат. Ламите бавно се 
издигат, докато оформят в небето кръг около теб. 
Поглеждаш надолу и манастирът става прозрачен. По 
някакъв невероятен начин ти вече можеш да виждаш 
през него. Под земята има огромна естествена 
пещера, която се простира на разстояние няколко 
мили. Цялата пещера е натъпкана със съкровища, 
каквито не си виждал дори и на сън. 


Премини на стр. 46. 

По-късно самолетът се приземява в Тибет на около 
шестдесет мили от Лхаса, главния град и целта на 
твоето пътуване. Един автобус ви понася по бял 
прашен път към града. Още преди да стигнеш Лхаса, 
на няколко мили от столицата, можеш да видиш 
величествените бели стени и златни покриви на 
„Патала палас“, които сякаш плуват в небето пред 
вас. 

Скоро влизате в старата част на Лхаса. Повечето от 
къщите в града са двуетажни бели сгради с плоски 
покриви. Ала вратите и прозорците са декорирани с 
весели шарки в синьо, зелено и червено. Навсякъде 
има сандъчета с ярки цветя. 

Записваш се в книгата за гости на хотела, в който 
отсядаш. Дават ти "кислородна възглавница" с гумена 
торбичка за изкуствено дишане, в случай, че получиш 
пристъп на височинна болест. 

Може би трябва да отидеш направо в къщата на 
Лобсанг. Той е първият ти солиден ориентир към 
откриването на Сайлинг-Ла и единствения човек, 
когото познаваш в Лхаса. Но от друга страна би било 
по-разумно първо да разучиш как стоят нещата в 
града и да зададеш няколко въпроса. 


Ако решиш да отидеш направо в дома на Лобсанг 
мини на стр. 41. 

Ако прецениш, че е по-разумно първо да огледаш 
града, прехвърли се на стр. 94. 

Излизаш от музея и хвърляш поглед към часовника 
си. Наближава края на работното време. Може би 
трябва да почакаш и да разбереш къде ходи Снайд 
след работа. Скриваш се зад едно дърво от другата 
страна на улицата. Виждаш как излизат всички 
служители от музея. Всички, освен Снайд. 

Сега повечето от светлините на музея угасват 
Изчакваш още малко, докато започваш да изпитваш 
чувството, че не си съвсем в ред. Разбираш, че 
уредникът лесно би могъл да излезе от задната 
врата. 

Вече се каниш да тръгнеш, когато вратата на музея се 
отваря и някой излиза на улицата. Дори и на това 
разстояние можеш да кажеш, че това е Снайд. Той се 
оглежда като човек, който мисли, че го следят, и 
после тръгва бързо по улицата. За да не те забележи, 
оставаш на значително разстояние от него. 

Вървиш след Снайд около една миля. Изведнъж той 
спира и към него се присъединява друг човек. 
Намираш се много далеч, за да забележиш 
подробности, но ти се струва, че те си разменят 
нещо. След това другият човек се отдалечава бързо в 
лротивоположната посока. Нещо ти подсказва, че 
трябва да проследиш именно него. Всеки от двамата 
може да те доведе до отговора на въпроса защо 
Снайд беше толкова притеснен от споменаването на 
Сайлинг-Ла. Трябва да вземеш бързо решение. 


Ако продължиш да следиш Снайд, премини на стр. 
75. 

Ако решиш да проследиш другия човек, прехвърли се 
на стр. 19. 

Лежиш на пода в дома на Силвия, неспособен да се 
помръднеш. Силвия става, сваля перуката и я хвърля 
на масата. Силвия всъщност е мъж. Познаваш го 
веднага. Това е Флитчер, икономът на господин 
Бъкингам. 
- Благодаря ти, че улесни нещата. Ще получа награда 
от Кросли за това, че съм те очистил по начина, по 
който премахнах Бъкингам. Стана много лошо, че ти... 
Но ти никога няма да чуеш останалото. 

КРАЙ 

Тримата тичате назад по пътеката към скалите. 
Куршумите на картечницата от хеликоптера се 
забиват в пътеката зад вас. В паниката ти отиваш зад 
малък камък и се просваш на земята. Хеликоптерът е 
толкова близо, че виждаш Химър да се навежда от 
кабината. На лицето му се появява демонична 
усмивка. Опитваш се да избягаш от него. Скачаш 
отново на крака и тичаш към скалите. Вече си съвсем 
близо, но не успяваш да се скриеш. 

КРАЙ 

Лобсанг ти дава препоръчително писмо до ламите - 
будистките монаси, в Четрапа. За по-голяма сигурност 
при пътуването получаваш разрешение от властите в 
Лхаса. Срещу допълнителна пътна такса те се 
съгласяват да ти осигурят преводачка. Това е една 
млада китайка на име Мей Ли. 

За щастие камионът със стоки за Четрапа тръгва по 
разписание същия ден. Шофьорът се съгласява да 
вземе в колата теб и Мей Ли. Камионът пресича 
широка долина и тръгва на север сред заоблени 
златисти хълмове. 

Привечер вие най-сетне пристигате в Четрапа, малко 
село с ниски каменни къщи, струпани около 
манастира. Ти и Мей Ли прекарвате нощта в различни 
частни домове - единствените свободни 
страноприемници. 

На другата сутрин тръгвате по дълго стълбище към 
манастира. Посреща ви един от старите лами. 
Предавате му писмото на Лобсанг, написано на 
тибетски. Ламата го прочита и след това се обръща 
към Мей Ли. 

- Той казва, че ако го последвате, ще ви приеме лично 
- превежда Мей Ли. 

Когато ти и Мей Ли тръгвате след ламата, той спира и 
казва бързо нещо на Мей Ли. Тя замръзва на място и 
го поглежда така, сякаш не вярва на това, което е 
чула. 


Премини на стр. 82. 

Излизаш от идола и отиваш предпазливо до 
прозореца. Виждаш, че взвод войници охранява 
имението. 
Оглеждаш залата за конференции. Какъв късмет! В 
единия ъгъл съзираш отворен сандък, пълен с 
униформи, които носят войниците на Кросли. 
Опитваш една от униформите с твоите мерки. Тя 
прилепва по тялото ти. Поглеждаш се в огледалото. 
Сега си съвсем същият като тях! 
Отиваш тихичко до вратата и се ослушваш. Не чуваш 
нищо. Отваряш вратата със скърцане и оглеждаш 
кородира. Не се вижда никой. 
Тръгваш по коридора, после надолу по стълбите и 
излизаш през външната врата. Като се опитваш да не 
привличаш вниманието, тръгваш към вратата в 
далечния край на автомобилната алея. Вече си 
съвсем близо, когато двама от хората на Кросли те 
спират. 
- Ей, ти, вземи това и го качи на камиона - заповядва 
ти единия от тях. Той ти подава един сандък и те 
насочва към голям кафяв камион. 
Маскировката ти е доста добра. Те мислят, че си един 
от тях. Изпълняваш незабавно заповедта. 
Камионът стига до малка самолетна писта, която се 
намира някъде далеч в полето. Преди да се усетиш, 
ти вече си в транспортния самолет. 
Случаят на Бъкингам ще почака малко. Ти ще 
хвърлиш много сили да избягаш от армията на Кросли 
и да се върнеш от Индия в Съединените щати. 

КРАЙ 

Силвия току-що е изчезнала през прозореца към 
аварийната стълба, когато вратата на нейния 
апартамент изхвръква с трясък. В стаята нахлуват 
драма мъже с военни униформи. 

- Какво правите? - питаш ти. - Сигурно имате грешка. 
- Никаква грешка - отговаря единият от тях, като те 
избутва грубо встрани и изтичва към задния 
прозорец. 

После двамата те избутват през външната врата на 
апартамента и те повеждат надолу по стълбите. На 
улицата виждаш тъмно синя лимузина, паркирана 
точно срещу зданието. Единият от войниците, ако те 
изобщо са войници, те повежда към лимузината. 
Уличното осветление осветява лицето на човека в 
колата. 

- Много добре, искам картата на Бъкингам - казва той. 
- Никой не се е измъквал от Хюбърт Кросли. 

- Картата на Бъкингам не е у мен - възразяваш ти. 
Единият от войниците те мушва в ребрата 

- Ако еутеб, ще те пречукам - крещи Кросли. 
Неговите войници те претърсват, после се мятат в 
лимузината и тя изчезва. Облягаш се на дървото, за 
да се задържиш. Струва ти се, че реброто ти е 
счупено. Обземат те съмнения за детективската ти 
кариера. 

С мъка извикваш такси и се качваш в него. Когато се 
връщаш вкъщи, правиш опит да се свържеш с дома 
на Бъкингам. От там ти съобщават, че господин 
Бъкингам е тръгнал да пътува. Много дълго 
пътешествие! 


Мини веднага на стр. 4. 


Щом като Лхаса е столицата на Тибет, тук някъде би 
трябвало да има следа, по която да откриеш точното 
разположение на Сайлинг-Ла. Отначало оглеждаш 
тесните улички, които се вият около основата на 
„Патала Палас“. По-късно се включваш в 
екскурзионна обиколка на двореца с неговите хиляди 
стаи, без да влизаш във всяка от тях. 

Вече се каниш да се върнеш в страноприемницата. 
когато ти минава мисълта, че познаваш жената пред 
теб. Проследяваш я докато влиза в малък магазин, 
плътно заобиколена от мъже. Тръгваш след тях без 
да се замислиш. 

В магазина е полутъмно. Някой те хваща за ръката и 
веднага усещаш как дулото на пистолета се впива в 
ребрата ти. 

- Към задната част - заповядва един груб глас 


Прехвърли се на стр. 100. 

Оставаш в Лхаса. Цели седем месеца Лобсанг те 
обучава. Под вещото му ръководство за седмици 
научаваш неща. за които в други условия ще ти са 
нужни години. Посвещават те в мистичните тайни на 
Тибет. В деня, в който трябва да заминеш, ти вече си 
майстор в изкуството за пълна концентрация и по 
свой собствен път си стигнал до тайните на духовната 
телепатия. Левитацията ли? Ти вече започваш да 
хващаш по нещо от нея. 
Може би стотици пъти си правил опит. 
- Само се концентрирай! - казва търпеливо Лобсанг. - 
Ти можеш да го направиш. 
Опитваш. И пак опитваш. Бавно, но сигурно започваш 
да усещаш, че се издигаш във въздуха. Не повече от 
два пръста, но ти вече си го направил! 
Когато се връщаш в Щатите, най-напред се обаждаш 
на господин Бъкингам. Нямаш търпение да видиш 
физиономията на Кросли, когато му покажеш 
левитацията. Икономът на Бъкингам отваря вратата и 
ти обяснява, че господин Бъкингам го няма и ще 
отсъства дълго време. 
- Но аз трябва да го видя - настояваш ти. - Въпросът е 
много важен. 
Безполезно! Никога няма да чуеш за Бъкингам. Нито 
за Силвия Морисън и Кросли. Какво пък. всичко, 
което си научил в Тибет, ще ти помогне много в 
бъдещите разследвания. 

КРАЙ 

Събуждаш се в голяма, изискано подредена стая. 
Това сигурно е богата къща, мислиш си. Изправяш се 
със залитане и заставаш пред човек на средна възраст 
с остри черти на лицето. 
- Значи това е нашият млад детектив - казва той. 
- За какво е всичко това? - питаш с разтреперан глас. 
- Искаш да знаеш за какво е всичко това? - побеснява 
човекът. - И тъй като засега няма да излизаш от тук, а 
може и никога да не излезеш, ще та кажа в какво си се 
забъркал. Аз съм Хюбърт Кросли. Внесох в страната - 
нека така да го наречем някои старинни предмети на 
изкуството от Азия. Съвсем наскоро открих, че най- 
ценните от тях идват от едно място, наречено Сайлинг- 
Ла, което е някъде в Тибет. Дори и с моите 
възможности не можах да открия точното му 
разположение. 
После си спомних за оня стар глупак Бъкингам от 
клуба. Той често разправяше една откачена история за 
левитацията в някаква местност, наречена Сайлинг-Ла. 
Той дори твърдеше, че има карта, която показва 
точното й разположение. Отначало се опитах да купя 
картата. Той не искаше да я продаде. Тогава се хванах 
на оня глупав бас, за да го въвлека в играта. Мисля, че 
днес Бъкингам ти даде картата. Моите хора те 
претърсиха, докато беше в безсъзнание. Очевидно тя 
не е в теб, но и да беше,нямаше да ти помогне много. 
Хората на Кросли те смъкват в подземието на къщата и 
те заключват в килия, разположена в края на дълъг 
коридор. 
Ще останеш затворен дълго време, поне докато Кросли 
натрупа достатъчно пари и съкровища, които да 
удовлетворят неговата алчност. Това ще рече 
завинаги. 

КРАЙ 

Избутват те през една завеса в стаята. Там зад малка 
маса седи Силвия Морисън, която познаваш от 
снимките във вестниците, и някакъв непознат мъж. 
- Не зная защо ме следиш - казва човекът с 
пистолета, - но щом си тук, ще имаш честта да се 
присъединиш към госпожица Морисън в малкото 
приключение, което съм й приготвил. 

Опитваш се да не изглеждаш уплашен, но гласът на 
Силвия звучи съвсем спокойно, когато казва: 

- Кросли, ти си глупак, ако мислиш, че ще се 
измъкнеш по този начин. 


Мини на стр. 109. 

Още щом завиваш зад ъгъла, ти си принуден да 
спреш. Петима мъже идват към теб. Правиш опит да 
се върнеш, преди да са те забелязали, но не си 
достатъчно бърз. Трябва да бягаш! Затичваш се по 
коридора, но още препи да стигнеш до края, вече си 
омотан във въжета. При падането се удряш силно и 
губиш съзнание. 


Прехвърли се на стр. 99. 

Пред сградата на Снайд се е събрала тълпа, 
струпани са няколко военни камиона и една линейка. 
- Какво е станало? - питаш един от полицаите до 
входната врата. 
- Преди малко това момче Снайд е скочило от 
прозореца - отговаря той. - Сложиха го в линейката, 
но ми се струва, че ще го карат в моргата 
Студени тръпки пробягват по гърба ти. После виждаш 
познато лице да си пробива път през тълпата и да се 
отдалечава по улицата. Човекът прилича на Флитчер, 
иконома на Бъкингам. 
Тръгваш след него, но с малко закъснение. Икономът 
сякаш е изчезнал. Забрави го, мислиш си, случаят е 
много заплетен и смъртноопасен. Бъкингам е 
заминал на дълго пътешествие. Имаш половината от 
картата, и то фалшивата половина. Човекът, който ти 
я даде, е може би убиец. Решаваш да прекратиш 
работата по случая, освен ако господин Бъкингам те 
помоли лично. 
Но той никога няма да го направи. 

- Нямаме голям избор - казва Курт. - освен... - Той 
спира и поглежда към снеговете. ,като засенчва очи, 
за да ги предпази от блясъка. - Това не са ли група 
монаси, идващи към нас, или ме е хванала 
планинската болест? 

- Те са от манастира в Сайлинг-Ла - извиква фон 
Камп. 

- Не ми се вярва - казва Джими. 

Ала фон Камп е прав. Монасите ви повеждат през 
планински проход към топлата зелена долина 
Сайлинг-Ла. Изведнъж сякаш прекрачвате в лятото. 
Никога през живота си не си виждал по-прекрасно 
място. 

Абатът ви посреща с поздрав. Вие го 
предупреждавате за Кросли и неговите планове да 
превземе манастира. 

- Няма никаква опасност - казва абатът. - Чували ли 
сте някога за "Тибетската книга на смърта"? Тя описва 
виденията - халюцинациите, които се явяват на човек 
при преминаване от смърт към прераждане. Някои от 
тези халюцинации са образи на ужасни демони. 
Същите тези демони закрилят манастира. И макар че 
съществуват само в съзнанието, те се струват 
напълно реални на всеки, който се опита да ги 
нападне. 

Не разбираш думите му или поне така ти се струва 
затова сменяш темата на разговора. 

- Знае ли Бъкингам за съкровището? 

- Не, стига му съкровището на левитацията отговаря 
абатът. - А сега нека да ви покажа това, за което сте 
били толкова път. 

Премини на стр. 109. 

- Инспектор Макилрой! - провикваш се ти, като рязко 
се дръпваш от пазачите на Кросли. - Толкова се 
радвам да ви видя! 

Хората на Кросли се колебаят няколко секунди и 
тяхното объркване ти дава възможност да изтичаш до 
групата на Макилрой. Тръгваш с него по посока на 
изхода. Хората на Кросли побесняват. 

- Можете ли да ме закарате до града? - питаш ти. 

- Разбира се - отвръща Макилрой с усмивка. 

Когато двамата с Макилрой се отдалечавате 

от аерогарата, ти му разказваш за Кросли. 

- Странно, че срещнах точно теб - казва замислено 
Макилрой. - От известно време държавният 
департамент постави под наблюдение Кросли. Той 
обучава някакъв вид частна милиция в своето 
имение, но докато е в границите на своята 
собственост, не можем да направим нищо. 

- Не съм много сигурен в това - възразяваш ти. - 
Имам някои подозрения за дейността на Кросли. Мога 
да ви помогна да сложите ръка върху него. 

Разтърсваш лекичко фон Камп. Той ръмжи и се 
размърдва. В това време Джими затваря прозореца и 
проверява дали е затворена вратата на главния вход. 
И точно навреме. Миг по-късно се чува удар по 
вратата. За щастие, фон Камп вече идва на себе си. 
- Има ли друг изход освен главния вход? - питаш ти. 

- Боя се, че не - отговаря фон Камп. - Не, чакайте! В 
задната част има вентилационна шахта, която води 
към покрива. 

Фон Камп скача на крака и ви повежда към шахтата. 
Той бързо сваля решетката от стената и се промушва 
в отвора. Двамата с Джими го следвате. Изкачвате 
три етажа до покрива. 

- На другия край на сградата - прошепва фон Камп - 
има външна стълба до земята. 

Когато слизате от покрива, фон Камп ви повежда по 
тясна уличка към стар очукан микробус. Всички 
скачате в него и фон Камп го подкарва, като се 
включва в претовареното движение. 

- Къде отиваме? - пита Джими. 

- Първо ще излезем от града и що тръгнем на север. 
Възможно е да стигнем до Сайлинг-Ла. 

През следващите няколко дни вие само пътувате, 
като живеете в микробуса и спите на задната му 
седалка. Широките, прашни равнини постепенно 
отстъпват на хълмисти местности. 

- Минавам по обиколен път - казва фон Камп, - Така 
по-лесно ще минем границата. 

- Да минем границата? - питаш ти. 

- Не, госпожице Морисън - отговаря Кросли. Сигурно 
сте луда ако мислите, че някой може да ме спре. А 
сега е време да тръгваме. 
Под дулото на пистолета ти и Силвия сте принудени 
да се качите в камиона, който е паркирал зад 
магазина. Шофира китаец. Минава ти мисълта, че с 
чергилото, което покрива каросерията на камиона, 
той прилича на транспортно средство на 
китайската армия. 
Пътувате около час. Най-подир автомобилът стига до 
летище, на което е кацнал транспортен самолет, 
чиито двигатели работят. Качват ви насила на борда. 
След вас в самолета влиза Кросли. 
Самолетът е пълен с парашутисти. 
Един от войниците грубо ви принуждава да седнете и 
самолетът излита. Полетът продължава около 
половин час. Мисълта ти се лута, прави опити да 
намери начин за бягство, докато парашутистите 
започват да затягат ремъците на своите парашути. Те 
се приготвят за скок. 
Поглеждаш през прозореца. Далеч под вас, кацнал 
сред снежните планини, виждаш едно парче зелена 
площ и блясъка на езеро. Парашутистите се строяват 
пред току-що отворената врата. Студен въздух 
нахлува в самолета. Двама парашутисти идват при 
теб и Силвия и ви показват с жестове вратата, до 
която е застанал Кросли. 
- Не искам да пропуснете нашето нападение срещу 
Сайлинг-Ла, затова ви давам правото на първия скок. 
Лошото е само това, че сме забравили де вземем 
парашути за вас - съска Кросли, като блъска теб и 
Силвия в празното пространство под самолета. 

Сигурен, че няма да имаш никакви проблеми да 
намериш селото, настояваш Джими и Силвия да 
изчакат на пътеката. Сетне тръгваш с бърза 
крачки. 
Часове по-късно стигаш до разклонение на пътя. 
Нямаш представа коя част от пътеката да избереш. 
Може би и двете разклонения водят до селото. Не ти 
се иска да се върнеш на мястото, където те чакат 
Джими и Силвия. 
Тръгваш по дясната част от пътеката. След известно 
време стигаш до широко поле, покрито със сняг и лед, 
които покриват пространството пред теб. Не можеш 
да видиш какво има в далечината, но нещо ти 
подсказва, че селото е някъде пред теб. 
Тръгваш по леда. Отдалече той изглежда гладък, но 
всъщност е набразден и пресечен от дълбоки 
пукнатини. Скоро се плъзваш на дъното на дълбок 
каньон, блестящи ледени стени се издигат като кули 
от двете ти страни. 
Ръцете и краката ти измръзват, ала ти знаеш, че 
животът на Джими и Силвия зависи от теб. С усилие 
на волята продължаваш да вървиш. Вече виждаш 
края на ледения каньон, когато чуваш ужасен трясък. 
Затичваш се панически напред, но е невъзможно да 
се задържиш на леда. Преди да пресечеш каньона, 
ледените стени се сгромолясват върху теб. 

КРАЙ 


112 


- Аз съм тук, защото съм приятел на Джими - 
обясняваш ти. 
- Добре - казва Сингх, - щом като това е ролята, която 
искаш да играеш. Но ако кажеш на някого и дума за 
тази среща, и двамата ще бъдем убити. 
Чува се щракане, вратата в стената се затваря и 
настъпва тишина. Сингх си е отишъл. На другата 
сутрин преглеждаш всеки сантиметър от резбованата 
ламперия на стената. Не можеш да намериш и следа 
от вратата, през която изчезна Сингх. 
По-късно през същия ден двама от хората на Кросли, 
онези с цивилните дрехи, се появяват на вратата. 
Между тях е застанал Джими. 
- Господин Кросли казва, че е твърде зает, за да 
прекара времето си с вас двамата - обяснява един от 
мъжете. - Той реши да ви изпрати в Южна Индия. Там 
той ще се срещне с вас. 
Отново ви връщат в лимузината. Някъде южно от 
Делхи ти и Джими се прекачвате на военен автобус. 
Започва едно ново приключение. Господин Кросли 
беше прав поне в едно - пътешествието ще бъде 
образователно. 

Самолетът на Курт се засилва по къса писта и се 
издига рязко нагоре към небето. Ти, Джими и фон 
Камп сдържате дъха си, когато самолетът едва не 
докосва върховете на дърветата. Курт поема курс на 
север. Скоро в далечината се появяват нащърбени 
снежни върхове. Преди да се усетите, вие вече 
летите между тях и снегът блести ярко навсякъде 
около вас. Въздушните течения стават по-силни, 
няколко тъмни облака се появяват пред вас. 

- Сега вече ще бъде трудно да летим напред - 
предупреждава Курт. - И трябва да ми давате 
указания от тук. 

Фон Камп изважда карта и се опитва да определи 
ориентири по най-близките върхове. 

- Сигурно не сме далеч - казва той. - Ние сме в Тибет. 
Според тази карта курсът ни е право към манастира. 
Ала на вас ви се струва, че полетът се протака с 
часове. 

- Не мога да продължа по-нататък - казва Курт. - 
горивото ми намаля много. Скоро бензинът ще може 
да ни стигне само за връщане. 

- Трябва да има нещо пред нас казва фон Камп, като 
се взира в картата и после поглежда през прозореца. 
Ти също гледаш навън, ала не виждаш нищо освен 
планини и сняг. После ти се струва, че виждаш малко 
зелено петно пред вас. но не си съвсем сигурен. 
Изведнъж двата мотора на "Фокера" се задавят и 
след това напълно спират. 

И тримата се съгласявате да останете в селото на 
Кандо. Докато Химър отсъства, ти разказваш на 
селяните, че си американски милионер. Това не е 
никак трудно, защото те са готови да повярват, че 
всички американци са милионери. Обещаваш на 
селяните, че ако ви помогнат, ще им платиш повече, 
отколкото им плаща Химър. Те пленяват неговите 
войници и ги затварят. 
Когато след седмица Химър и неговите хора се 
връщат с хеликоптера, селяните ги хващат и ги 
затварят при войниците. 
За щастие Силвия има пилотска книжка и връщането 
ви с хеликоптера в Делхи не представлява никаква 
трудност. Там научавате, че Кросли е арестуван от 
индийската полиция. Джими се чувства виновен 
заради втория си баща, но изпитва облекчение от 
факта, че нападението срещу Сайлинг-Ла е спряно. 
Ти, Джими и Силвия прекарвате още един месец 
почивка в Индия. През това време намираш йога, 
способен да левитира, нещо, за което никой не може 
да докаже, че е фалшификация. Уговаряш го да 
дойде с теб в Щатите. Правиш го, за да бъдеш 
сигурен в случай, че Кросли излезе от затвора и 
поиска да предяви претенции за баса си с Бъкингам. 
КРАЙ 


116 


- Нещо не разбирам - вика Курт. - Горивото е 
достатъчно. Няма изгледи да включа отново 
двигателите. Падаме надолу! 

Курт е опитен планински пилот. Той успява да избегне 
удара в склона на близката планина, после намалява 
скоростта на самолета над единственото равно 
заснежено място в тази част на Тибет. Самолетът 
каца със стържене и хрущене на края на огромна 
снежна преспа. Изскачате от кабината малко 
зашеметени. 

- Какво да правим? - питаш ти. 

Мълчиш през целия полет до Тибет. Отвреме-навреме 
монахът поглежда към теб и се усмихва, сякаш може 
да чете мислите ти. 
Когато пристигате в Лхаса, ти се записваш в книгата 
заедно с цялата група, после тръгваш по работа. 
Наемаш преводач и разпитваш всеки срещнат дали 
не знае нещо за Сайлинг-Ла. Никой не е чувал за това 
място. Когато питаш за левитацията, винаги 
получаваш един и същ отговор: „Някога в стари 
времена, но сега...“. 
Най-после твоята туристическа група си тръгва и ти 
заминаваш с нея. Когато се връщаш в Щатите, най- 
напред спираш пред къщата на Бъкингам. Отваря ти 
Флитчер, икономът. 
- Господин Бъкингам още пътува - казва той. - Аз 
управлявам имотите му в негово отсъствие. 
- Боя се, че се провалих - съобщаваш му ти. - Идвам 
да върна чека на господин Бъкингам. 
- Не се грижете за спора около левитацията. Басът е 
отменен от господин Бъкингам и господин Кросли. 
- Искате да кажете, че цялото ми пътуване е било 
напразно? - питаш го ти. 
- Боя се, че е така - отговаря Фпитчер. - Но господин 
Бъкингам ми съобщи по телефона, че можете да 
запазите чека. Ще си покриете разходите и 
неприятностите. 
Тръгваш си от дома на Бъкингам недоволен и малко 
подозрителен. Какво да се прави? Като се връщаш 
назад, виждаш, че твоето пътешествие е било едно 
хубаво приключение и си е струвало да го направиш. 
КРАЙ 


СТЦ е ии, Чо а ет ТЕЕКАНЕ 
нля-въ АН УВАШЩАТА 
ГАМА Нд ТтНеЕТ? 


и. ва 
Тар та Г г в. е Р 
П ин 
| Г ! ТЕТ я. п 
| Ри И! я 
. П Й И! |! ГИ 1 
Гр аЕ И + и ща - 
Е сте ра е Вера ра ррв ва Да ВЕ раз раре ра и | Пт 
Ци, Да план ца тр а иа паМ ван Ка! Нъън 
ВО Бр Ал ИВ Е ТЕ а " ЕШЕТ | 1 при 
ПЕЕВ ии Е оо МЕ Вина ща зет Г Ррееи ана 1 рът ги ПР 
г | АП Рд въ ррраиа оса реч Рд Ир Та Вана го ка 
я аи 1 ри ерне а Ери е Рани 
ча" 
Еп 
ъщ: 


